text:
Carita Parahiyangan
Carita Parahiyangan mangrupa ngaran hiji naskah Sunda nu dijieun kira ahir abad ka-16, nu nyaritakeun sajarah tatar Sunda, utamana ngeunaan kakawasaan karajaan Galuh jeung Sunda. Dingaranan ktiu dumasar kana bubuka eusina nu nyebutkeun "ndéh nihan carita parahiyangan". Dumasar kana carita nu mungkasna, ieu naskah dijieun dina ahir abad ka-16 atawa awal abad ka-17, nalika kakuatan pulitik Islam saeutik-saeutik geus nyilihan kakawasaan Sunda di Pakuan Pajajaran.
Eusi
Naskah[édit | édit sumber]
Ieu naskah téh sabagian ti naskah nu aya dina koropak nomer 406 nu disimpen di Perpustakaan Nasional, Jakarta. Lobana 47 lambar ukuran 21 x 3 cm, nu dina unggal lambarna dieusi tulisan 4 jajar (bulak-balik). Aksara nu dipaké nyaéta aksara Sunda kuna, sedeng basana Sunda kuna.
Panalungtikan[édit | édit sumber]
Ieu naskah munggaran ditalungtik ku K.F. Holle, lajéng ku C.M. Pleyte, nu duanana mémang loba nalungtik sastra Sunda-Buhun. Lajéng ieu naskah dialihaksarakeun ku Purbacaraka, salaku tambahan pikeun laporan anjeunna ngeunaan Batu Tulis di Bogor. Tarékah ieu diteruskeun ku H. ten Dam (taun 1957) jeung J. Noorduyn (laporan panalungtikan taun 1962 jeung 1965). Salajéngna, ieu naskah ogé ditalungtik ku sababaraha sarjana Sunda, di antarana Ma'mun Atmamiharja, Amir Sutaarga, Aca, Ayatrohaédi, sarta Édi S. Ékajati jeung Undang A. Darsa.
Eusi[édit | édit sumber]
Ieu naskah nyaritakeun sajarah Sunda, ti awal karajaan Galuh jaman Wretikandayun nepi ka runtagna Pakuan Pajajaran alatan kadéséh ku pangaruh Islam ti Demak jeung Cirebon (katut Banten).
Sempakwaja & Mandiminyak[édit | édit sumber]
Rahiyang Sanjaya[édit | édit sumber]
Ieu naskah loba pisan nyaritakeun Rahiyang Sanjaya, anu méméh jeneng di Galuh boga ngaran Rakéyan Jambri, padahal jeneng rajana téh ukur salapan taun. Rakéyan Jambri téh putrana Sang Séna, sedengkeun Sang Séna téh anak Mandiminyak ti Pwah Rababu (istrina Sempakwaja, kungsi di-'keudeu-keudeu' ku Mandiminyak).
Dina ieu naskah, Sanjaya kacaritakeun jago perang. Lian ti nu di pulo Jawa, Sanjaya ogé kungsi narajang wilayah-wilayah di Sumatra, kayaning Malayu, Sriwijaya, jeung Barus, malah nepi ka wewengkon kakawasaan Cina.
Perang Bubat[édit | édit sumber]
Dina lebah nyaritakeun Prabu Maharaja, anakna Aki Kolot, disebutkeun kieu
- Manak deui Prebu Maharaja, lawasniya ratu tujuh tahun, kena kabawa ku kalawisaya, kabancana ku seuweu dimanten, ngaran Tohaan. Mundut agung dipipanumbasna. Urang réya sangkan nu angkat ka Jawa, mumul nu lakian di Sunda. Pan prangrang di Majapahit.
Mun dina basa Sunda kiwari, alihbasana kurang leuwih kieu,
- Boga anak, Prebu Maharaja, lawasna jadi ratu tujuh taun, keuna ku kalawisaya, kabawa cilaka ku anakna, nu ngaranna Tohaan, ménta gedé panumbasna. Urang réa asalna indit ka Jawa, da embung boga salaki di Sunda. Heug wae perang di Majapahit.
Prabu Surawisésa[édit | édit sumber]
Prabu Surawisésa, putrana Ratu Jayadéwata, kawarisan kakawasaan Sunda dina mangsa anu henteu nguntungkeun, sabab wilayah-wilayahna loba nu baruntak, éléh pangaruh, atawa direbut ku karajaan Cirebon anu dibantuan ku Demak. Dina mangsa kakawasaanana anu 14 taun, Prabu Surawisésa mingpin bala saréwu dina 15 kali perang.
- Disilihan inya ku Prebu Surawisésa, inya nu surup ka Padarén, kasuran, kadiran, kuwamén. Prangrang limawelas kali hanteu éléh, ngalakukeun bala sariwu. Prangrang ka Kalapa deung Aria Burah. Prangrang ka Tanjung. Prangrang ka Ancol kiyi. Prangrang ka Wahanten girang. Prangrang ka Simpang. Prangrang ka Gunungbatu. Prangrang ka Saungagung. Prangrang ka Rumbut. Prangrang ka Gunung. Prangrang ka Gunung Banjar. Prangrang ka Padang. Prangrang ka Panggoakan. Prangrang ka Muntur. Prangrang ka Hanum. Prangrang ka Pagerwesi. Prangrang ka Medangkahiyangan. Ti inya nu pulang ka Pakwan deui. hanteu nu nahunan deui, panteg hanca di bwana. Lawasniya ratu opatwelas tahun.
Dina tradisi lisan, Prabu Surawisésa ieu katelah Mundinglaya Dikusumah.
Patempatan/wilayah Sunda[édit | édit sumber]
Naskah Carita Parahiyangan loba pisan nyebut patempatan/wilayah nu, tangtuna, kaasup wilayah kakawasaan Sunda. Éta patempatan, aya nu nepi ka kiwari tetep kitu ngaranna, aya ogé nu geus euweuh di kieuna:
- Ancol: Ancol, Jakarta Kalér
- Arile, di Kuningan
- Balamoha
- Balaraja
- Balitar
- Barus
- Batur
- Berawan
- Cilotiran
- Cimara-upatah
- Cina
- Ciranjang
- Cirebon: karajaan Cirebon
- Datar
- Demak: karajaan Demak
- Demba, nusa
- Denuh: wewengkon pakidulan
- Galuh: karajaan Galuh, salah sahiji puseur pamaréntahan & kaadaban Sunda
- Galunggung; gunung Galunggung
- Gegelang
- Gegeromas
- Gunung
- Gunung Banjar
- Gunungbatu
- Gunung Merapi
- Hanum
- Hujung Cariang
- Huluwesi, Sanghiyang
- Jampang
- Jawa: wilayah urang Jawa (bagian wétan pulo Jawa)
- Jawakapala
- Jayagiri
- Kahuripan
- Kajaron
- Kalapa: palabuan utama Sunda, kiwari Sunda Kelapa
- Keling
- Kemir
- Kendan: karajaan nu ayana kira di sabudeureun gunung Kendan di wewengkon Nagrég, anu loba kapanggih batu obsidian nu katelah batu kendan.
- Kiding
- Kikis
- Kreta
- Kuningan: puseur kabupatén Kuningan
- Lembuhuyu
- Majapahit: karajaan Majapahit
- Majaya
- Malayu: karajaan Malayu di Sumatra
- Mananggul
- Mandiri
- Medang
- Medangjati
- Medang Kahiangan
- Menir
- Muntur
- Nusalarang
- Padang
- Padarén
- Pagajahan
- Pagerwesi
- Pagoakan
- Pajajaran: Pakuan Pajajaran, puseur karajaan Sunda, perenahna di Bogor kiwari
- Pakuan: Pakuan Pajajaran, puseur karajaan Sunda, perenahna di Bogor kiwari
- Pangpelengan
- Paraga
- Parahiyangan
- Patégé
- Puntang: gunung Puntang
- Rajagaluh: Rajagaluh, Majalengka
- Rancamaya, Sanghiyang: wewengkon kuloneun Ciawi, Bogor, kiwari jadi babakan paniisan méwah
- Rumbut
- Salajo
- Saung Agung
- Saunggalah
- Simpang
- Sumedeng
- Sunda: karajaan Sunda anu puseurna di Pajajaran, Bogor
- Taman
- Tanjung
- Tarum: Citarum
- Tasik
- Tiga, gunung
- Wahanten-girang: Banten Girang
- Wanakusuma, gunung
- Winduraja
- Wiru
Rujukan[édit | édit sumber]
- Aca. 1968. Carita Parahiyangan: naskah titilar karuhun urang Sunda abad ka-16 Maséhi. Yayasan Kabudayaan Nusalarang, Bandung.
- Ayatrohaédi. 2005. Sundakala: cuplikan sejarah Sunda berdasarkan naskah-naskah "Panitia Wangsakerta" dari Cirebon. Pustaka Jaya, Jakarta.


c: text/html

text:
Hasil Pencarian
Hasil pencarian untuk kata kunci aralus (3)
- Si Magrib
27 May 2003 - 2:11 am
Tepi ka taun 60 mah rea keneh tegal di Bandung teh. Lapangan bal oge loba deuih. Iwal ti Tegallega nu dibagi jadi sabaraha lapangan bal, aya lapang GB (tukangeun Gedong Sate), Gasibu, Jatayu, Cicendo, Dokter Rum, Brombek (Sukajadi), jeung sajabana. Ari tegal nu sok diparake arulin barudak mah, di antara Taman Maluku, Kebonkawung, Merbabu, jeung sajabana.
- Dipegat Peneng
14 May 2003 - 1:38 am
Bisa jadi kulantaran pangeusi kota can loba, sasat kaurus pisan kota teh. Kageroh ku pamarentah kota nu pagawena ukur pupuluhan oge. Ongkoh warga kota teh narurut keneh. Sarieuneun mun teu nurut kana peraturan atawa baha kana parentah gegeden teh.
Geura we, tutumpakan, teu waranieun ngarempak palaturan padahal tara sapanjangna aya pulisi. Kareta mesin, beca, delman, geus puguh ari motor jeung mobil mah, apan tara aya nu wani ngulampreng peuting bari teu make lampu. Berko sepedah teh apan paalus-alus, pacaang-caang.
- TANGTUNGAN SUNDA EUSI PIKEUN NANJEURKEUN DEUI SUNDAKu: Eddy Nugraha
13 Jun 2002 - 6:45 am
Salian ti warna-warna kanyaho Urang Sunda ngeunaan sebutan Sunda eta, harti nu dipake ku para ahli ngeunaan Sunda oge robah-robah ti jaman ka jaman. Misalna, dina pustaka tahun 50-an harti sunda teh nepikeun ka leuwih ti 25 harti (Sajarah Sunda I, 1956). Satuluyna, dina kamus Basa Sunda timiti citakan ka 1 (LBSS, 1975) nepi ka citakan ka 7 (LBSS 1992) ngan dihartikeun sacara etnis sanajan ditambah katerangan ngeunaan harti asalna. Robah-robahna ieu nunjukkeun robahna pangartos para ahli Urang Sunda dina ngama'naan sunda jeung dina ngajelaskeun ngeunaan tangtungan sunda ka bangsana.

robotstxt: allowed

filter: keep


text:
Beus
-
Pikeun kagunaan séjén, tempo Beus (disambiguasi).
Beus nyaéta kandaraan gede nu rodaan, dipaké keur mawa panumpang nu jumlahna loba. Istilah beus ieu asalna tina basa Latén, omnibus, nu hartina keur sakabéh jalma.
Jenis beus[édit | édit sumber]
Sababaraha rupa beus dijieun dumasar kana jauh deukeutna jarak nu dijugjug. Sababaraha beus husus dijieun ogé keur kagunaan husus. Rupa-rupa beus éta di antarana:
- Beus komuter (contona beus transit lokal atawa beus kota), biasana boga dua panto, di hareup jeung di tukang.
- Beus sakola, keur barudak sakola
- Beus listrik:
- Trolleybus, siga komuter tapi digerakkeunnana ku listrik
- Tram di tempat parkir, beus nu wangunna husus, biasana aya di tempt parkir saperti Disneyland
- Coach atawa motorcoach, biasana mangrupa kandaraan nu dirancang pikeun indit-inditan jarak jauh, rada séjén tinimbang beus biasa. Beus ieu dilengkepan ku korsi nu leuwih ngareunah, rohangan keur bahasi, tur mesin ogé gede deuih. Kandaraan ieu biasana leuwih jangkung tinimbang beus biasa, tur seseringna mah aya a.c.-an, toilet, jeung sistim audio/video. Coach / motorcoach mangrupa alat pangangkutan nu fleksibel, bisa dipaké keur pariwisata, liburan atawa perjalanan antar-kota.
- Beus wisata jarak deukeut, basajan, miboga sistim PA sarta kadang-kadang aya sistim vidéoan. Double-decker atawa kandaraan husus nu geus liwat mangsa pakena sering dipaké keur bisnis beus wisata lokal siga kieu.
- Minibeus, kandaraan nu rada leuwih gede tinimbang vans panumpang, panumpangna henteu leuwih ti 25.
- Midibus, atawa beus ukuran sedeng, leuwih gede batan minibus, tapi leuwih leutik ti batan motorcoach, tempat diukna 26 nepi ka 47
- Mikrobeus, atawa di urang mah disebutna mikro, atawa ogé élep (élf), bisa dipaké keur jarak deukeut, atawa jarak nu sedeng, saperti Tasikmalaya-Bandung
- Beus tilu parapat, leuwih gede ti batan mikrobeus. Bisa dipaké keur beus jero kota, atawa ogé kadang keur jarak nu sedeng.
- Beus tingkat, dirancang dua lantéy sangkan muat loba. Baréto mah loba di Jakarta, Semarang jeung Solo, sarta dipikawanoh ogé di sababaraha kota gede séjén sperti London, Bombay, Hong Kong, Singapura, Dublin, Berlin, Davis, California, jeung Victoria, British Columbia.
- Articulated buses, beus gandeng (atawa artic, bendy bus atawa beus panjang disababaraha wewengkon mah), beus nu diranang pikeun nambahan jumlah panumpang. Beus ieu kacida panjangna, susah lamun keur macet
- Beus nu dasarna handap, diwangun ahir abad ka-20, nu ngagampangkeun panumpang nu maké korsi roda atawa alat séjénna. Di U.K sakabéh beus geus kudu biga dasar handap nepi ka taun 2016, keur nyumponan Aturan Disability Discrimination Act (DDA). Transport for London (TfL) nangtukeun yén sakabéh beus layanan kudu boga dasar handap.
- Guided bus, dikamudikeun keur bagéan-bagéan nu jalurna maké track atawa rél.
- Shuttle bus, keur rute tinangtu nu pondok, bulak-balik. Biasana ngalayanan dua atawa leuwih terminal angkutan, saperti stasion kareta api, bandara atawa palabuan
- Bus diajar, beus husus nu dipaké ku pausahaan beus pikeun ngalatih kaparigelan supirna atawa singsaha baé nu hayang bisa nyupiran beus]


text:
Sanajan basajan, lembur kuring jadi panineungan….. asa hese rek poho….. komo ayeuna cuaca sigana geus balikd eui ka bareto….. di Cikajang ( Giriawas ) khususna lembur kuring jam 9 isuk-isuk masih ngeunah keneh ngahenen…. tiris atuda, lamun wanci maju ka sore… jam tiluan halimun geus turun…… ngeunahna ngadeudeurak hareupeun hawu…
Lamun peuting reang kunu maca kuran atawa ngan saukur pupujian dina sapikeur….. patarik-tarik…. kabayang lembur sepi ku gerungna sora mobil….. patembalan ti uanggal TOA masjid,…
mmmhhh…. bener-bener nineung kuirng mah….
Asa inget waktu poe sabtu sababraha poe katukang kuring ngariung jeung nonoman ti Garut, cenah baheula mah… ciri khas Garut teh… mun hareupeun imah aya tangkal jeruk, tukangeun aya kandang domba… lamun aya tamu sok di suguhan dodol Garut…. alah da enya atuh…. di lembur kuring mah masih keneh aya anu kitu teh…. sok geura nganjang kadieu…
komo tukaneun imah kuirng mah lega ku kebon wortel… he he he h
Cag ah….


text:
Rabu, 15 Juli 2009
Si Jalak Harupat
Si Jalak Harupat Tumbal Kamerdekaan
Nurutkeun saujaring carita, sababaraha poe sabada proklamasi, Oto Iskandar Di Nata kantos sasauran kieu "Upama Indonesia Merdeka meunang ditebus ku hiji anak Indonesia, kuring geus nyadiakeun diri jadi kandidat munggaran pikeun eta pangorbanan!", naha ieu teh tekad pangabdian patriot bangsa atawa ucapan hiji anak manusa kana nasibna nu bakal tumiba?
Prof. Taufik nyutat pamendak Bung Karno presiden munggaran RI, anu nyebatkeun, Revolusi teh boga logika sorangan, malah boga sopan santun sorangan. Revolusi mah henteu wawuheun kana kecap nganuhunkeun, teu wanoheun kana mulang tarima. Revolusi bisa "ngamangsa anak-anakna" oge durhaka ka indungna.
Dina mangsa awal revolusi, panyeluk "bersiap" ngandung sarewu ma'na kakerasan. Oto Iskandar Di Nata numutkeun Prof. Taufik saterusna, lain angka, tapi anjeunna teh salahsaurang pamaen utama babak klimaks teater kahirupan bangsa, dina waktu revolusi nasional geus henteu bisa balik deui ka tempat asal. Beuki deukeut eta teater ngahontal klimaksna, beuki intens peranan anu dilalakonkeunana.
Dina detik-detik "jangji kamerdekaan" diucapkeun ku pamarentahan tentara pendudukan Jepang, R. Oto Iskandar di Nata geus ngiring dina rupa-rupa upaya nataharkeun kamerdekaan bangsa. Anjeunna diangkat jadi salah saurang anggota Badan Penyelidik Usaha-usaha Persiapan Kemerdekaan Indonesia (BPUPKI), anggota Komisi UUD nu diketuaan ku Sukarno, anjeunna oge ngiring kana proses nyusun UUD 1945. Waktu BPUPKI dibubarkeun, anjeunna dipilih jadi Panitiya Persiapan Kemerdekaan Indonesia (PPKI).
Tapi PPKI numutkeun Prof. Taufik Abdullah henteu kaburu nataharkeun kamerdekaan, ngan kaburu ngabewarakeun kamerdekaan jeung natahareun pamarentahan hiji nagara nasional. Tah, dina poe-poe anu kacida rengkengna, dina waktu para anggota PPKI dipentes kudu nangtukeun Presiden jeung Wakil Presiden. Soanten Pa Oto meupeus kasimpean, tanpa ragu- ragu anjeunna nyalonkeun Ir.Sukarno jeung Hatta. Tanpa ragu-ragu, PPKI oge narimana ku sora anu gembleng. Tepi ka ahirna Bung Karno kaselir jadi presiden RI anu munggaran, kitu deui Bung Hatta jadi Wapres anu munggaran di ieu republik.
Heuleut sababaraha minggu ti harita, Oto Iskandar di Nata geus naratas ngadegna Badan Keamanan Rakyat (BKR), nu mangrupa cikal-bakal TNI, teu kungsi lami anjeunna dijungjung lungguh jadi Mentri Negara RI.
Sajeroning kitu, Jepang nu eleh perang ngunek-ngunek keneh, ngabahayakeun. Kitu deui musuh anyar, tentara Sekutu nu diluluguan ku Inggris, jadi ancaman. Walanda di dieu ngabonceng. Harita aparatur nagara tacan ajeg, atuh datangna Sekutu/Walanda teh nimbulkeun bancang pakewuh. Dina kaayaan anu kusut tur kucrut saperti kitu, sanajan sumanget kamerdekaan bisa keneh dikadalian, Oto Iskandar di Nata ngereles ical teuing ka mana turta henteu kantos mulih deui tug tepi ka kiwari. Lain ngantunkeun para putra anu asuheun keneh sareng kulawargana wungkul, Oto Iskandar di Nata oge ngantunkeun bangsana anu kudu terus berjuang nyorang lalampahan panjang geusan ngahontal kamerdekaan jeung hak-hakna.
Tapi anjeunna lain hiji angka tina jumlah maranehanana anu dimangsa ku revolusi. Anjeunna teh pribadi anu sawadina dipieling jeung dipatri dina ingetan, anjeunna teh conto tina tranformasi perjuangan bangsa. Tina guru jadi pejuang pulitik, tina insan anu ngagem garis pulitik kooperator, jadi tokoh revolusioner. Tina inohong nu gerak dina suasana kadaerahan jadi hiji nasionalis anu kentel. Kitu Prof. Taufik Abdullah mairan biografi Si Jalak Harupat Oto Iskandar di Nata nu disusun ku Dr. Nina Herlina Lubis M.S.
Ti Boedi Oetomo ka Paguyuban Pasundan
Saperti anu geus pada terang, jaman sakola keneh di HKS (Hoogere Kwekkschool) di Purworejo Jawa Tengah, taun 1917-1920 , R. Oto Iskandar di Nata geus kasengsrem ku dunya pulitik. Di Purworejo ngawalan kokojayan di dunya pulitik teh. R. Oto lebet organisasi Budi Oetomo. Sabada ngawulang oge teras aktip di Boedi Oetomo. Boh jaman janten Bapa Guru di HIS (Hollandsch Inlandsche School) Banjarnegara Jateng (1920-1921), boh jaman ngawulang di HIS Negri Pakalongan (1924-1928). Taun 1921-11924 kantos ngawulang di HIS bersubsidi di Bandung.
Malah kantos kaselir janten wakil ketua Boedi Oetomo cabang Bandung. Sabada dialihkeun deui ka Pakalongan, R. Oto dipercanten jadi wakil ketua ngarangkep Komisaris Pangurus Besar Boedi Oetomo. Tepi ka ahirna dipercanten jadi anggota Dewan Kota Pakalongan ngawakilan Boedi Oetomo. Saperti anu dingkabkeun ku Dr. Nina Lubis, nya di dieu Oto Iskandar di Nata langkung laluasa ngiprah geusan ngabela bebeneran jeung merjuangkeun hak rayat leutik. Tapi kulantaran soantenna harus teuing, jadi dianggap ngabaribinan pamarentah kolonial Walanda mangsa harita. Oto sapara kanca, diantarana Darmosoegito jeung Kartosoebroto katut Fadhool ti Partey Syarikat Islam, diasupkeun kana daptar hitam pamarentah kolonial Hindia Walanda.
Atuh puguh, saban-saban aya kajadian karusuhan atawa naon wae anu dianggap baha ka pamarentah Walanda, anu dituding jadi ulon-ulonna teh, pasti Oto Iskandar di Nata sapara kanca. Upama ngayakeun ririungan sanajan lain nyaritakeun pulitik, pasti diintip-intip ku PID (Politieke Inlichtingen Dienst). Lila-lila mah eta pulisi tukang ngintip arasup ka jero rohangan milu ngariung. Eh...ahirna maranehna kasengsremeun, arasup jadi anggota Boedi Oetomo. Jadi nyahoeun peresis, anu dicaritakeun jeung disawalakeun di Boedi Oetomo mah kapentingan masarakat, lain kapentingan pribadi.
Jaman jadi anggota Dewan Kota di Pakalongan R. Oto ngabongkar kasus Bendungan Kemuning, tepi ka rayat bisa disalametkeun tina panipuan pangusaha Walanda. Tapi balukarna, Residen Pakalongan bendu, Oto diasupkeun kana daptar hitam tur diancam hukuman buang. Tapi da teu gimireun ieuh. Konflik jeung Residen teu papanjangan sabab Sang Residen kaburu dipindahkeun. Jenengan Oto Iskandar di Nata jadi leuwih sohor. Ari pangaresepna, kana olahraga maenbal. R. Oto dilkenal pamaen galandang tengah nu tanggoh kulantaran kitu jadi seueur sobat katut kanca mitrana nu disambungkeun di lapang maenbal. Diantarana sobatna teh Kepala Penjara Pakalongan. Kasempetan hade ieu dimangpaatkeun kanggo ngahatean Bapa Kapala Panjara supaya para narapidana dialajar nulis maca. Tetela ditarima. Di Pakalongan R. Oto ngadegkeun Sakola Kartini.
Pamarentah Walanda jadi ngarasa hariwang nyaksian tindak tanduk R. Oto sadidintenna. Popularitasna di masarakat dianggap ngabahayakeun, tepi ka ahirna R. Oto Iskandar di Nata dialih tugaskeun ka Batavia (Jakarta) taun 1928, jadi guru HIS Muhammadiyah bersubsidi. Karirna di Boedi Oetomo lekasan tepi ka dieu, dipungkas di Pakalongan.
Juli 1928 R. Oto Iskandar di Nata ngawitan lebet ka Paguyuban Pasundan Cabang Batavia, langsung dipercanten jadi Sekrtaris Pengurus Besar. Dina kongres Paguyuban Pasundan di Bandung taun 1929 dipilih jadi Ketua PB. Paguyuban Pasundan, tepi ka taun 1942. Ti taun eta keneh Paguyuban Pasundan sacara formal dibubarkeun ku Tentara Jepang.
Dina jaman kapamingpinan R. Oto Iskandar di Nata, Paguyuban Pasundan ngalaman melesat maju, dina sagala rupa widang garapan. Widang pulitik, sosial, ekonomi, wanita, kepemudaan. Sanajan basisna masarakat Sunda, tapi dongkangan perjuanganana mah nasional. Jadi, henteu salah upama dikategorikeun pergerakan etnonasionalis teh.
Dina mangsa kapamingpinan R. Oto Iskandar di Nata, garis perjuangan kooperatip dipetakeun ku Paguyuban Pasundan. Pangna milih garis perjuangan kooperatip, numutkeun R. Oto, lantaran bangsa pribumi mangsa harita tacan boga sarat-sarat keur hiji perjuangan non-kooperasi. Ari eta sarat-saratna teh, kudu boga kakuatan batin jeung uteuk, kakuatan duit, jeung rasa solidaritas. Sikep kooperatip teh, jalan atawa cara perjuangan lain tujuan perjuangan, saur R. Oto Isandar di Nata.
Kiprah Paguyuban Pasundan anu paling utama tur diutamakeun jaman Oto Iskandar di Nata, upaya ningkatkeun kecerdasan bangsa pribumi. Atuh dugdeg diadegkeun sakola-sakola keur pribumi. Sajaba ti pendidikan, Pa Oto jeung Paguyuban Pasundan harita, metakeun upaya ngarehabilitasi para manten tahanan, mere bantuan hukum, ngahimpun dana keur beasiswa, dana keur mantuan korban musibah jeung mere penerangan umum. Hiji-hijina jalan keur ngalawan penjajah numutkeun Pa Oto, ku cara ningkatkeun sumber daya manusa (SDM), liwat pendidikan.
Ti taun ka taun jumlah sakola anu diadegkeun ku Paguyuban Pasundan nambahan terus, leuwih-leuwih sabada eta organisasi dipingpin ku R. Oto Iskandar di Nata. Nyebar di sakuliah tatar Sunda. Nu dibere pancen ngurus sakola- sakola, di tingkat pusat diadegkeun Bale Pamulangan Pasundan. Dipatotoskeun terus diputuskeun dina Kongres Paguyuban Pasundan di Bogor taun 1931. Mimitina mah pusatna di Tasikmalaya, tapi saterusna dipindahkeun ka Bandung. Nu munggaran mingpin BPP, Ahmad Atmadja. Ti saprak ngadeg BPP, sakola-sakola Pasundan beuki nyebar jumlahna beuki loba, kitu deui guru jeung murid-muridna beuki nambahan.
Hasil perjuangan R. Oto Iskandar di Nata dina widang pendidikan pantes dipikareueus. Tepi ka ayeuna anu kabandungan beuki mekar teh widang pendidikan pisan, malah tepi ka perguruan tinggina, Universitas Pasundan kaasup perguruan tinggi nu cukup maju tur moyan di Jawa Barat.
Dina widang ekonomi, Paguyuban Pasundan dina kongresna anu ka 19 di Tasikmalaya taun 1934, geus mampuh ngadegkeun Centrale Bank Pasundan, dina wangunan NV. anu dipingpin ku Iyos Wiriiaatmadja. Pusatna di Jakarta, di daerah ngadeg cabang-cabang. Ti mangsa ka mangsa ieu bank maju terus. R. Oto Iskandar di Nata teh acining pamingpin pulitik, tapi kagungan jiwa wiraswasta, ku kituna perhatianana kana Koperasi oge ageung.
Kulantaran kitu kahirupan perkoperasian di lingkungan Paguyuban Pasundan oge mekar tur maju. Di saban cabang ngadeg koperasi tur maraju, kabeh disebutna Koperasi Pasundan. Gerakna dina widang keuangan, perdagangan, aya oge anu husus we nyadiakeun paparabotan tatanen, keur para patani. Garapan widang ekonomi sejenna anu kaasup nonjol, Lumbung Padi (Leuit Pare). Nu nalingakeunana Puseur Lumbung Pasundan. Kulantaran widang ekonomi beuki maju tur mekar, R. Oto sareng para pangurus Paguyuban Pasundan anu sejenna ngaraos peryogi ngadegkeun pingpinan pusat badan-badan nu ngageroh widang ekonomi.
Dina Kongres Paguyuban Pasundan ka 23 di Sukabumi ahirna dipatotoskeun terus diputus ngadegkeun badan di tingkat pusat nu pancenna ngageroh widang ekonomi. Eta badan disebutna Bale Ekonomi Pasundan. Aturan- aturanna oge diwincik.Ti saprak ngadeg tepi ka taun 1942 Bale Pasundan dipingpin ku Raden Soedarma Soeradiredja, anu ngarangkep jadi Wakil Ketua PB. Paguyuban Pasundan jeung Direktur Centrale Bank Pasundan.
Kana peranan kaum wanoja, R. Oto Iskandar di Nata teu lali, dina kapamingpinanana, diadegkeun pakumpulan wanoja Pasundan anu saterusna disebut Pasundan Istri (PASI). Sajaba ti kitu, ka para nonoman harepan bangsa ageung pisan kamelangna. Desember 1934 ngadeg YOP (Jeugd Organisatie Pasoendan) ketuana anu munggaran R. Adil Poeradiredja. Dina kongresna anu munggaran taun 1935 panjangna JOP ganti jadi "Jasana Obor Pasundan".
Waktu suhu pulitik karasa beuki panas mapag Perang Pasipik, Pa Kendo (Soekanda Bratamanggala), usul supaya diadegkeun hiji badan anu disebut "JOP Brigade" pikeun ngungkulan kajadian-kajadian anu henteu dipikahayang. Diantarana nu ngarojong teh Jendral AH. Nasution. Rerencepan Pa Nas mantuan ngalatih baris berbaris ka anggota JOP Brigade tepi ka waktu katohyan anjeunna ditegor ku Direktur Akademi Militer harita Letkol Altena.
Debat Sengit Di Volksraad
15 Juni 1931, R. Oto Iskandar di Nata janten anggota Volkstraad wakil ti Paguyuban Pasundan. Tilu entragan ngalalakon di Dewan Rayat anu mashur teh, 1931-1934, 1935-1938, 1939-1942. R. Oto ngagabungna kana Fraksi Nasional anu diadegkeun ku Moch. Husni Thamrin, Ketua Perkumpulan Kaum Betawi. R. Oto Iskandar di Nata kantos janten pamingpinna sajaba ti Husni Thamrin, Soekarjo Wiryopranorto jeung R. Panji Soeroso katut anu sejen-sejenna. Dina sidang Volksraad antara 1931-1932 R. Oto kapalayna nyarios ku basa Malayu supaya kahartieun ku rayat nu teu bisa basa Walanda. Tapi Ketua Sidang keukeuh menta supaya nyarita ku Basa Walanda. Kapaksa R. Oto Iskandar di Nata tumut kana aturan.
Biantarana mashur teuneung ludeung, peureus ngiritik pamarentahan Hindia Walanda. Diantarana R. Oto ngeceskeun, ciri-ciri kebangkitan bangsa-bangsa nu dijajah katingal tina timbulna gerakan kamerdekaan di mana-mana, kaasup Indonesia. Taun 1931 Oto Iskandar di Nata ngadongsok supaya Indonesia gancang dibebaskeun ku pamarentah Hindia Walanda.
"Pasundan ngaku ayana hak tiap golongan rayat Indonesia pikeun leuwih ngawewegan kabangsaan jeung kabudayaanna masing-masing. Pasundan kacida panujuna kana wacana manunggalna bangsa Indonesia", kitu diantarana biantarana anu mashur di Volksraad. Dicutat ku Ketua Umum Paguyuban Pasundan kiwari Haji A.Syafei basa mieling tepung taun Paguyuban Pasundan anu ka 88 sawatara waktu ka tukang. Salah sahiji kagiatan milangkala anu ka 88, mitembeyan ngawangun prasasti "Indonesia Menggugat", numutkeun Haji Syafei, sawirahma antara perjuangan Bung Karno dina Indonesia Menggugat jeung perjuangan Paguyuban Pasundan dekadeu tilupuluhan teh. Malah R. Oto Iskandar di Nata dina biantarana di Volksraad taun 1923, tandes pisan ngeceskeun, pones Landraad Bandung nu dikuatan ku Raad van Justisi (Pangadilan Tinggi), ka Ir.Sukarno, Gatot Mangkupradja, Maskoen katut Soepriadinata samasakali henteu saluyu jeung rasa kaadilan bangsa Indonesia.
Dina enggoning ngiritik kawijakan-kawijakan pamarentah jajahan anu jauh tina wijaksana, R. Oto Iskandar di Nata soantenna leuwih harus, leuwih teuneung jeung ludeung adu renyom debat di Volksraad. Ngajejeleh jeung mentog pamarentah jajahan tanpa tedeng aling-aling.
Ngiritikna ka pamarentah jajahan nu tumali jeung pendidikan oge kacida peureusna."Pendidikan anu lumangsung ayeuna teh, ngan keur nataharkeun klerek pabrik jeung jurutulis. Para Pangrehpraja kalakuanana ngan saukur leletak, lantaran salah ngadidikna!", adu renyom anu sengit kajadian dina pamandangan umum anu panjang, hareupeun sidang Volksraad, dewan rayat jieunan pamarentah kolonial Walanda. Dumasar kana wawanenna enggoning ngiritik pamarentah jajahan anu dianggapna telenges, bengis, dolim bari tanpa tedeng aling-aling tur ninggang dina bener, R. Oto Iskandar di Nata dileler jujuluk "Si Jalak Harupat".
Ari jalak harupat, hayam jago anu kongkorongokna harus, kuku-kukuna sareukeut, mun diadukeun salawasna unggul. Jujuluk Si Jalak Harupat nurutkeun Dr.Nina,Lubis mah asalna ti Wirasenjaya, guru HIS Pasundan Cianjur, rakana Sutisna Senjaya, redaktur munggaran suratkabar Sunda Sipatahoenan.
Perjuangan Liwat Pers
Paguyuban Pasundan anu ti taun 1926 geus narima ideologi nasionalisme, milu ngagabung kana Indonesische Eenheids Committee (Komite Persatuan Indonesia). Dina wadah organisasi ieu ngagabung jeung Sarekat Islam, Muhammadiyah, jeung nu sejen-sejenna deui, sanajan henteu mampuh ngumpulkeun sakabeh organisasi anu aya.
Terus taun 1927, Paguyuban Pasundan oge ngagabung kana federasi partey- partey gagasan Ketua PNI Bung Karno nu disebut PPPKI (Permufakatan Perhimpunan-perhimpunan Politik Kebangsaan Indonesia. Paguyuban Pasundan ngutus tilu wakilna di PPPKI, R. Oto Koesoema Soebrata, Bakrie Soeraatmadja, Soetisna Sendjaya (Sutsen). Taun 1932 Oto Iskandar di Nata sareng Husni Thamrin ngagentos Latuharhary sareng Dr. Soetomo janten pangurus harian PPPKI. Taun 1939 organisasi-organisasi nasionalis ngadegkeun Gabungan Politik Indonesia (GAPI) anu tujuanna hayang ngadegkeun parlemen anu gembleng keur Indonesia. Pa Oto ngiring marajian lahirna GAPI ieu.
Pa Oto sareng mitra-mitra saperjuangan terus gerak geusan ngawujudkeun hiji parlemen partikulir keur ngimbangan Volksraad anu geus leungiteun kapercayaan. Taya kacape enggoning babalapan jeung waktu,m para tokoh pergerakan teh der ngayakeun kongres anu ahirna mupus Kongres Rayat Indonesia ganti ku Majelis Rakyat Indonesia. Pancenna jadi badan perwakilann rayat Indonesia. R.Oto ngiring di rengrengan pangurus.Ti harita aksi Indonesia Berparlemen nu diperjuangkeun ku GAPI diteruskeun ku Majelis Rakyat Indonesia. Tapi memeh prung padungdung, datang manten tentara pendudukan Jepang. Strategi naon deui anu ayeuna dipetakeun ku bebenteng Sunda ngigelan jaman Dai Nipong teh?
Ari Paguyuban Pasundan saenyana geus boga suratkabar Sipatahoenan nu diterbitkeun ku Paguyuban cabang Tasikmalaya taun 1923, pingpinan Redaksina Soetisna Sendjaya. Tadina medal saminggu sakali, tapi sabada dipingpin ku Bakrie Soeraatmadja mah jadi dua kali saminggu, ti taun 1930 redaksi dibantu ku Moch Koerdie. Taun 1931 nu ngageroh ieu suratkabar teh Pangurus Besar Paguyuban Pasundan. Medalna saban poe, jadi harian, ti Tasik dipindahkeun ka Bandung, kantorna nu mimiti di Kaca-kaca wetan, taun 33 pindah ka Banceuy tepi ka ahirna di Dalem Kaum ( ayeuna Dallas). Harita mah corongna Paguyuban Pasundan Sipatahoenan teh Ti Dalem Kaum pindah ka Jl.Sumatra.
Tapi Paguyuban oge kungsi nerbitkeun suratkabar basa Malayu Sepakat, Pemredna Ir.Oekar Bratakoesoemah, redaktur palaksanana Atje Bastaman. Tapi taun 1942 mah Sipatahoenan jeung Sepakat teh dibredel ku pamarentahan Jepang. Keur gagantina, Oto Iskandar di Nata sareng Moch.Koerdie bari ditalingakeun ku Jepang nerbitkeun suratkabar corong pamarentah Jepang, ngaranna ge "Tjahaya". Direkturna Pa Oto ku anjeun. Jadi media gabungan antara Sipatahoenan- Sepakat-Nicork Express jeung Sinar Pasundan. Aya saurang wartawan Jepang ditempatkeun di Tjahaya, teu beda ti bebegig, sabab teu ngartieun basa Indonesia.
Ngajelegur bom atum ngancurkeun Nagasaki Hirosima, Jepang eleh ku Sekutu. 17 Agustus 1945 Kamerdekaan Indonesia diproklamirkeun ku Sukarno- Hatta. Tjahaya ngamuat warta penting ieu dina berita utama.
Lalanang ti Bojongsoang
Dibabarkeun kaping 31 Maret 1897 di Desa Bojongsoang Kabupaten Bandung. Dipaparin jenengan Oto Iskandar di Nata. Putra Bapa Raden Haji Rachmat Adam sareng Ibu Raden Siti Hatidjah teh sadayana dalapan, Oto putra katilu.
Raden Haji Rachmat Adam anu memeh ibadah haji jenenganana Raden Natareja teh Lurah Desa Bojongsoang, Onderdistrik Buahbatu, Distrik Ujungberung Afdeeling / Kabupaten Bandung.
Diantawis rakana aya anu kantos jeneng Walikota Bandung, Raden Ating Atma di Nata. Di Bojongsoang tug tepi ka kiwari para kasepuhanana mah arapal peresis ka kulawarga Juragan Haji, ramana Pa Oto. Cindekna nu dikenal ku masarakat sajaba ti wedi asihna ka sasama, akur sauyunanana kulawarga Juragan Haji, eta kulawarga ti luhurna terahing ratu rembesing kusumah., tetesan andanawarih. Jadi, Oto lalanang ti Bojongsoang diasuh diageungkeun di tengah-tengah kulawarga menak Sunda. Nurutkeun Dr.Nina mah, upama terus dicrukcruk disusud ka luhurna, brasna teh teu ka mamana, nya langsung ka Sri Baduga Maharaja, luluhur Pajajaran anu kamashur.
Jaman sakola di HIS kelas tujuh Banjarnagara Jawa Tengah, Oto kapentang jamparing asih, asmara mekar di Jawa, dugi ka prukna pisan nikah sareng mojang geulis jenengan Raden Roro Soekirah, putra R. Martodiwiryo, asisten Wadana Banjarnagara. Lalanang ti Bojongsoang repok jodo sareng wanoja Banjarnagara. Gusti maparin sawelas calon generasi penerus, tujuh istri, opat pameget, cikalna nu sohor Sentot Iskandar di Nata, pejuang tan kenang pati.
Ditelasan Di Mauk?
Dina buku catetan Ibu Oto anu dicutat eusina ku Dr.Nina Lubis dieceskeun , Bapa teh angkatna ka Jakarta, sabada aya anu nelepun ti Jakarta. Kulantaran dua dinten dua wengi lebeng taya bejana, turta anu biasana nelepun ayeuna mah teu nelepun, enggal nelepun ka Jakarta, mapaykeun carogena, tapi taya anu terangeun.
Diserat dina catetan harian Ibu Soekirah " Bapa Diculik 31 Oktobver 1945" Harita Ibu nuju bobot, marurangkalih asuheun keneh pisan, ari Si cikal Sentot berjuang, Ibu Oto estuning katurug katutuh. Dugi ka brolna Si bungsu lahir masih juuh cisoca. Ibu Soekirah teu kendat emut kana kasauran carogena memeh angkat ka Jakarta, hal ieu nembe dibetuskeun ka putrana sababaraha dinten kana dintenan Ibu ngantunkeun. Numutkeun Ibu Oto, memeh angkat, Bapa kantos ngagerendeng, saurna teh " Bisa jadi Bapa teh moal mulang deui, atawa jadi korban!", kaayaan memang rengkeng, di buruan bumi Pa Oto sering katingal sajumlah pamuda tinggulandang nyurigakeun.
Ari numutkeun Pa Kendo mah, sadinten memeh ngantun Bandung ngabujeng ka Jakarta, Pa Oto kantos nepangan Pa Kendo Bratamanggala Komandan Front Bandung Utara di Lembang. Unjukan bade ka Jakarta, disaur ku Bung Karno saurna teh. Ku Pa Kendo dipuntangan sangkan ulah janten angkat, genting saurna teh. Taspi Pa Oto keukeuh angkat. Nya harita Pa Kendo mah tepang panungtung sareng Pa Oto teh. Hanjakalna, bade dikawal oge teu keresaeun saur Pa Kendo.
Plengles teu aya bejana. Bung Karno kantos marentah ka Mr.,Kasman supaya milarian R.Oto Iskandar di Nata, sabada Mentri Negara ngaleungit dua bulan lamina. Diungkabkeun ku Dr.Nina Lubis anu nyutat carita ti hiji sumber. Sukanda Bratamanggala, Komandan Front Bandung Utara teh kantos ditugaskeun ka Banten. Di Mauk, Pa Kendo nampi katerangan ti salahsaurang anggota Laskar. Pokna teh, R.,Oto jeung saurang tahanan sejenna kungsi dikerem di salahsahiji ruangan tahanan di Mauk. Saterusna R.Oto dibarawa ka basisir Mauk, di dieu ditelasan, layonna dipiceun ka laut. Anehna, layon teh teu daek wae tilelep atawa kabawa lambak jauh ka tengah, ieu mah ka sisi deui ka sisi deui kabawa ku lambak.
Dumasar kana ciri-ciri anu disebutkeun ku Si Laskar tea, dipastikeun, eta layon teh leres, layon Si Jalak Harupat, jawara pulitik, jadug pamuk ti tatar Sunda, R.Oto Iskandar di Nata. Kulantaran taun-taun harita, taun opatpuluhan katompernakeun ( 1949) masih keneh kaasup periodeu perjuangan, henteu kungsi aya beja, pamarentah nalungtik kajadian ditelasanana Pa Oto di basisir Mauk. Memang aya anu dijagragkeun ka mahkamah pangadilan, ngaranna Mudjitaba, pulisi anu dituding nelasan Pa Oto di basisir Mauk Tangerang. Mudjitaba dijagragkeun ka pangadilan sabada 14 taun Pa Oto diculik. Ceuk Mudjitaba mah aya anu nitah nelasan Pa Oto teh, duka saha-sahana mah. Kulantaran Pa Oto dituding arek masrahkeun kota Bandung ka Walanda, Laskar amarah, Pa Oto diculik dibarawa ka Mauk Tangerang, saterusna ditelasan di basisir Mauk. Layonna dialungkeun ka laut.
Jaksana harita teh Prof.Dr.Priyatna Rasyid, ari Hakim Ketuana Rafli Rasyad. Mudjitaba dipones 15 taun panjara. Ti saprak asup ka panjara taya bejana deui kumaha nasibna.
Poe naon tanggal sabaraha Pa Oto ditelasan weleh teu kapaluruh. Kulantaran kitu dina berita resmi dieceskeun, Oto Iskandar di Nata Mentri Negara Pertahanan RI, pupus 20 Desember 1945. Urang Sunda, diluluguan ku Paguyuban Pasundan ngan bisa nyandak sarat layon ti basisir Mauk anu saterusna dipendem di Pasir Pahlawan Lembang. Bandung......Pa Oto ngantunkeun wawangi arum, jenenganana dipatri dina tiap dada urang Sunda hususna anu luhur ngajenanana kana sajarah perjuangan bangsana.
[HRS, Saperti anu diungkabkeun ku DR. Nina Herlina Lubis jeung Paguyuban Pasundan].
1 komentar:


text:
Vertical blanking interval
Vertical blanking interval (VBI), katelah ogé vertical interval atawa VBLANK, nyaéta béda wanci antara baris pangpandeurina tina hiji frame atawa field hiji raster display, tur mangrupa awal tina frame satuluyna. VBI ayana dina televisi analog, VGA, DVI jeung sinyal lianna. Salila VBI, aliran data nu datang henteu dipidangkeun dina layar. Dina cathode ray tube, beam dikosongkeun keur nyegah pidangan retrace line.
VBI asalna mah dibutuhkeun alatan ayana inersia induktif dina gulungan magnétis nu bakal ngadefleksikeun béam elektron sacara vertikal dina CRT; field magnétis, jeung posisi spotdina layar, moal bisa robah sacara instan. Keur defleksi horizontal, aya ogé pause antara baris nu patuturut, pikeun méré jalan kana béam keur balik deui ti katuhu ka kénca, nu disebut horizontal retrace atawa horizontal blanking interval. Sok sanajan parabot digital modéren henteu merlukeun wanci blanking nu lila, tetep waé kudu dirancang sangkan bisa cocog jeung standar siaran keur parabot heubeul.
Dina sistim televisi analog, vertical blanking interval bisa dipaké keur mawa data digital, sabab euweuh nu dipidangkeun dina layar salila VBI; rupa-rupa sinyal tés, kode wanci, closed captioning, teletext, indikator proteksi kopi CGMS-A, tur rupa-rupa data nu diénkode maké protokol XDS (contona content rating keur V-chip) tur data digital lianna bisa dikirimkeun salila période wanci ieu.
Pause antara pangiriman data vidéo dipaké dina grafik komputer wanci nyata keur ngajalankeun rupa-rupa oprasi dina back buffer saméméh ngopi kana front buffer, henteu ukur nyaklar dua pointer, atawa nyadiakeun hiji rujukan wanci nalika nyaklar pointer ieu aya dina kaayaan aman.
Dina sistim kaulinan vidéo, pulsa vertical blanking dipaké keur timing, sabab kajadian dina frékuénsi nu kanyahoan kalayan akurat. lolobana oprasi grafis dina konsol nu tepi ka jeung kaasup éra 16-bit bisa dijalankeun ukur nalika VBI (nu ku programmer mah ilaharna disebut VBLANK), ngabutuhkeun program-program keur ngalakukeun pamrosésan grafis nu aya dina jeroeunnana. Kabutuhan keur nyaluyukeun kode kaulinan (game) maké cara ieu nyababkeun sistim vidéo bareto kawas Atari 2600 susah diprogramna. Téhnik raster husus dina Atari 2600, Nintendo Entertainment System, jeung konsol lianna ngidinan pikeun nambahan interval ieu mangrupa sababaraha baris scanning kosong saluhureun jeung sahandapeun layar, nu bisa jadi nungtungan aréa overscan.
lolobana VCR keur konsumén maké lével hideung (blank level) nu kanyahoan dina vertical blanking pulse keur nyetél lével ngarekamna. Protéksi ngopi Macrovision ngasupkeun pulsa dina VBI, nu mana pangrekam miharep ayana hiji lével nu tetep, dina kasét pikeun ngaganggu prosés ngarékam.


text:
Biodataku
Nama saya Rastono, Lahir di Kuningan, Alamat Asal Desa Sidamulya / Tegaljugul – Kecamatan Jalaksana – Kabupaten Kuningan. Saya alumni dari SPG Negeri Kuningan lulus tahun 1989. Hobi saya menulis, ngutak-ngatik komputer dan elektronik, travelling, menikmati keindahan alam, menulis kalau ada waktu luang, main internet dan sedikit menulis puisi.
Pekerjaan sekarang mengelola pelatihan bidang engineering untuk peningkatan sumber daya manusia pada PT. MBT Konsultan / PUSAT PELATIHAN MBTÂ (website:Â http://www.mbt-kons.co.id). Bagi para alumni atau rekan-rekan yang kebetulan mampir di Blog ini silahkan berkirim pesan, salam atau say hello untuk rekan-rekan lainnya.
Bagi anggota REABE SPENDRUX yang saya cintai, sok atuh rame-rame ngisi Blog ini kanggo salam silaturahmi. Peupeuriheun atuh upami tepang darat mah sesah pisan, teu aya lepatna upami urang tepang lewat dunia maya. Mangga diantos kasumpingannana.Salam baktos, Rastono
Komentar»
- 1. Icuk Yunadi - 28 Agustus 2008
-
Assalamualaikum, wr.wb.
Abdi nembe deui buka Blog akang? Kumaha tos aya nu mampir warga Reabe teh? Jigana mah teu acan terangeun. Maklum panginten internet ka kampung mah teu acan dugi nya.
- 2. Icuk Yunadi - 1 September 2008
-
Kang. Selamat Ulang Tahun nya. sanajan tos kalangkung sababaraha dinten..
- 4. Akum - 28 Oktober 2008
-
Resep geuningan ngalancong dina blog teh,ka para bloger REABE bntos abdi urang lembur bau lisung,bilih sasab….
- 5. Icuk Yunadi - 29 Oktober 2008
-
Komentar ti saha kitu ? Teu aya namina !
- 6. Akum Waskum - 29 Oktober 2008
-
abdi teh akum tea,urang ciawi ayeuna mah,nuju lelengkah halu….noongan para bloger
- 7. Rastono - 29 Oktober 2008
-
Wilujeng sumping kang Akum, tah geuningan aya hiji-hijieun anu ngawitan lalebet kana blog. Sok ah kang ke kuabdi dibantos. seueur pisan Bapak & Ibu Guru anu parantos garaduh blog, sareng nyadiakeun contoh silabus, RPP dan KTSP diantawisna cobi lebet ka website : http://gurupkn.wordpress.com/2007/10/25/kumpulan-rpp-silabus-ktsp-smpmts/ silabusna lengkap pisan terutami kanggo SD. atanapi lebet ka website SMA 3 Kuningan (Ex SPGN Kuningan) tingalian guru-guru anu masih ngawulang websitena : http://blog.sman3kuningan.sch.id ayeuna kepsekna Pak Bapak Drs. H. Tarso, MM upami teu lepat mantan kepsek SMA 2 Kuningan. Bangunan oge tos robih janten langkung sae ayeuna mah, panginten akang langkung paos. Insya alloh ke ku abdi disadiakeun halamn khusus kanggo warta pendidikan.
Wilujeng berselancar di dunia maya ka sadayana.
Salam ti Kota Bandung.
- 8. Akum - 29 Oktober 2008
-
haturnuhun info websitena,info nusanesna diantos!
- 9. Endah - 2 Januari 2009
-
assalamualaikum, kang nepangkeun abdi alumni SPGN Kng 90 jurusan TK grup slantika wow tos hilap panginten nya? sering digojlog ku akang kapungkur waktos ngiringan bantara pramuka,abdi di bdg leresan baleendah tos aya 8taun asa bingah tepang sareng alumni spgn kng mudah2an sing tiasa manjangken tali silaturahmi,pntn msh nebeng email pun anak ma’lum gaptek.
- 10. Rastono - 5 Januari 2009
-
Alhamdulillah geuningan aya wargi alumni SPG anu rurumpaheun. wilujeng tepang teh, upami nilik tina nami mah abdi rada-rada rayrayan, upami tepang langsung insya alloh moal hilap, komo ku abdi sempet digojlog mah. Dupi di baleendahna leresan mana? aya rencang sakelas oge mung anjeuna di Soreang, ngawulang di SD KORPRI. Dupi teh Endah ngawulang dimana? abdi mah kaleresan teu ngawulang, damel diswasta dan bade ngawulang teh teu kabagian kunu sanes :). Upami peryogi informasi mangga kintun we….
- 11. endah - 6 Januari 2009
-
Htrnhn kang tos ngawaler rumaos abdi mah paremeun obor bujeng2sa spg anu sakls ge weleh teu pendak deui teu aya komunikasi kantos nganjang ka sma 3 2taun kalangkung rumaos joledar,abdi ge teu ngawulang tadina damel di swasta ayeuna mah wiraswasta wae,duka tah tos nasib panginten. Pami di bleendah di komp perum bleendah permai,JL PADI ENDAH RAYA A-9,waktos abdi kls1,akang kls 2atanapi kls 3nya? emut kana reabena da abdimah jurusan tk nelah slantika wow eta anu gareulis sadaya sakls teh.Tos raos atuh akang mah nya? iraha bde reuni akbar? diantos wartos salajengna
- 13. Icuk Yunadi - 9 Januari 2009
-
Assalamualaikum,…
Kang wilujeng tepang deui. Asa tos lami pisan teu ngalongok bolg akang..Liburan kamari 2 minggu, teu kantos buka-buka internet.
Selamat tahun baru 1430 H, Selamat tahun baru 2009.
Semoga lebih sukses….
- 15. Icuk Yunadi - 12 Januari 2009
-
Alhamdulillah atuh tiasa pendak sareng Nim, Neni, Sawa. Mudah-mudahan tiasa sukses sadayana.
Kanggo teh Endah, wilujeng tepang, ti abdi, alumni SPGN Kuningan, saangkatan sareng Kang Rastono.
- 16. endah - 14 Januari 2009
-
nepangkeun kang ikin,abdi endah rayi kls panginen nya,pntn rada sesah ngemut raray kang ikin mah tp insya allah pami tepang mah pasti emut da panginten kasep nya sapertos kang rastono,ka kang rastono pntn nembe nganjang deui ma’lum ibu rt sareng wiraswasta mah koreh2 cok pami teu ngoreh heunteu macok pami peryogi no tlp abdi 0227078xxxx atanapi ka nohp 08522222xxxxx htrnhn kana pangangkenna mudah2an seueur hikmah kanggo abdi
- 17. Icuk Yunadi - 15 Januari 2009
-
Hatur nuhun Teh Endah. Leres nya. Panginten teu pati apal nya ka abdi mah. Biasa lah abdi mah waktos sakola teh biasa bae, teu kasohor sapertos nu sanes, he…he….
Abdi ayeuna tinggal di Jakarta, ngawulang di SMA 9 Jakarta.
Punten nganggo bahasana pabaliut kieu, teu sapertos urang Bandung.
- 18. endah - 15 Januari 2009
-
nhn pisan tos ngawaler kang ikin,abdi te2p ngaraos jntn urang kuningan urg cidahu ketang ah pede wae lah kapungkur mah sok pada ngagumejengkeun nya pedah ti cidahu tp ayeuna mah agul weh da di cidahu ge tos aya waterboom! Tos raos lah kang ikin mah di jakarta,abdi kantos di jkt 5taun.mudah2an ieu sing janten jln kanggo abdi tiasa nyambungken tali silaturahmi srg alumni spg anu sanesna.
- 19. Rastono - 15 Januari 2009
-
Hatur nuhun kana informasi telpona, mudah2an sing janteng panjangna tali silaturahmi. Mudah2an mangkin seueur alumni SPGN Kuningan anu mampir di ieu blog, janten urang tiasa nambihan babarayaan. Sok sanaos urang ngumbara, tapi urang tetep cinta Kuningan. Hidup Kuningan…. Hidup SPGN……… Hiduplah Indonesia Raya….. ð
- 20. Uning - 29 Januari 2009
-
Mani aruplek kitu geuning. Abdi ngiringan ngobrolna. Alhamdulillah geuning jasana Kang Rastono nyayogikeun blog teh janten lantaran nyambungna deui silaturahmi sesama laumnus SPGN nu ayeuna janten SMA 3. Heuheureuyan urang kapungkur nu ngalindih SPG ku SMA 3 (supados rada gaya), dikabulkeun. Abdi masih keneh sok pendak sareng sababaraha guru urang kapungkur.Kantos pendak sareng Pa Karsaji, Pa Kasio, nu rada sering mah Pa Nana basa Sunda sareng Pa Setia Amar.
Kanggo Neng Endah, wilujeng tepang. Tepang henteu ka Teh Wiwin, pami teu lepatmah kawitna ti Cibingbin. Raka kelas pangintennya, jurusan TK anjeuna oge. Salirana subur, rambutna rada kiriting sering di kepang. Anggota REABE oge tepang pangintennya? Anjeunna parantos ngantunkeun sababaraha sasih kapengker. Manawi tepang, kintun doana nya kanggo anjeunna.
- 21. Icuk Yunadi - 30 Januari 2009
-
Teh Uning, Wiwin teh saangkatan sareng urang ?
mudah2an anjeunna dihapunten sagala dosana, ditampi amal ibadahna, amien
- 22. Uning - 31 Januari 2009
-
Amin. Leres Kang Ikin, Wiwin nu saangkatan sareng urang. panginten Kang Ikin oge uninga. waktos di SPG mah abdi oge wawuh munding sareng anjeuna teh. Mung Wiwin kantos ngawulang di sakola tempat abdi ayeuna tugas. Kantos pendak sababaraha kali.
- 24. Budak cibunut_thea - 3 Februari 2009
-
Punten ngiringan ngalongok kang….
- 26. Budak cibunut_thea - 3 Februari 2009
-
Teu kenging kitu akh kang, da abdi sanes sasaha. Abdi ukur jalmi biasa anu teu gaduh pangaboga. Da geuningan ari pangabutuh mah tiap dinten oge mani asa teras nambihan. Alah punten kalah ngajah ngobrol akang ieu teh…. Kieu kang, abdi teh urang cibunut. Nya cibunut ieu teh lembur alit perbatesan pisan sarenp kec cinuru. Wasta abdi A.N Sudarna. Yuswa nembe 23th. Eta oge pangangguran. Resep ngobrol, nulis sareng sastra. Teu hilap oge ngadaweung sareng cikopi bari dihiulan ku kulub sampeu atawa jagong. Cekap kang.-?
- 28. Budak cibunut_thea - 3 Februari 2009
-
Beu geuningan msh emut kana katuangan nu jiga kitu teh kang? Tapi aya sae na oge supados katuangan eta teh tetep exist. Sareng kieu kang, teu aya lepatna sakali2 akang oge ngaleueut bandrek atanapi wedang jahe. Nya eta tea eksotisme timur anu saurna tos eleh pamor ku arak, wine sareng bir. Heheh…
- 29. Budak cibunut_thea - 4 Februari 2009
-
Kang punten yeuh enjing2 atos mampir. Bubuhan nyakitu tea abdi teh karesel keur teu aya damal. Hujan bae ongkoh. Nya bari ningalian cikopi, nyeuseup roko, sareng ngeteuwil kulub suuk abdi teh bade ngiringan ngadaweung di tepas akang… Punten pisan nya kang!
- 31. ENDAH - 4 Februari 2009
-
euleuh2 jnten haneuteun nya nju usum hujan teh.haturan ka teh uning wilujeng tepang kumaha damang?Dimana linggih?kantenan tepang ka alm teh wiwin innalilahi wainailaihi rojiun mugi almarhumah ditampi amal ibadahna ku allah swt,pami tepang deui sareng Pa Nana+Pa Amar salam baktos wae,panginten anjeunna mah moal emuteun nya.Haturan oge ka kang sudarna kumaha damang tetep sumanget atuh!Mudah2an janten nambihan du2luran panginten kang ras tiasa masihan job kitu nya kang ras?
- 32. Budak cibunut_thea - 4 Februari 2009
-
Kintun bae bandrek na via sms heheh… Dupi dikantor, caket ka jalan pahlawan gang mars heunteu? Tah palih dinya, tmpt kost na barudak cibunut. Aya meureunan 20 urangan mah. Da mun ameng ka dinya teh asa leumbur sorangan bae….
- 33. Budak cibunut_thea - 4 Februari 2009
-
Salam tepang ti abdi teh endah. Sumuhun haneuteun yeuh nyarioskeun katuangan. Aya lalab tambih sambel, asin, sareng sajabana. Teras bandrek sareng wejang jahe na. Malihan abdi disesakeun sagelas saur kang ras teh. Leres kitu kang ras? Hakhak hak hak…..
- 34. Budak cibunut_thea - 5 Februari 2009
-
Natanggi deui yeuh kang, panglinggihan akang….
- 35. Budak cibunut_thea - 5 Februari 2009
-
Kang, nyayogikeun kolom pikeun nyimpen puisi heunteu….?
- 37. ENDAH - 5 Februari 2009
-
Kinten2peluang usaha naon nya kang nju usum tariris kieu?atanapi kang sudarna di kuningan aya ide,nju majeng kuningan katawis ayeuna mah kamari basa liburan imlek wangsul ka kuningan teu lami tage ukur dua dinten,ih kang sono kana golono terang teu moal aya di jalaksana mah aya ge di cidahu,luragungn duka tah di ciniru,kang sudarna sokatuh puisina tong anu cengeng nya sok matak leuleus,kamana ari teh uning?
- 38. Budak cibunut_thea - 5 Februari 2009
-
Nuhun kang ras tos disayogikeun kolom puisi na… Ke upami tos aya wangsit puisi na ku abi di posting. Angge teh endah, golono seueur teh di ciniru mah. Kumaha kitu teh, hoyong?
- 39. Budak cibunut_thea - 6 Februari 2009
-
Kang Ras, puisi abdi lepat nyerat taun na. Kedah na 05 nu ka serat 09. Punten pisan kang…. Puisi2 eta, kenang2an abdi waktos masih di garut antawis taun 2001-2007.
- 40. Budak cibunut_thea - 9 Februari 2009
-
Kamarana atuh nya ieu teh? Mani asa tiiseun geuningan….
- 41. Icuk Yunadi - 9 Februari 2009
-
aya yeuh. tiiseun margi nuju hujan. di jakarta mah nuju hujan ageung….
- 42. Anonim - 9 Februari 2009
-
Hahahah… Bosen nguping jakarta mah, lieur ningal cai anu mindeng tamasya ka jalan raya. Kumaha atuh janji gubernur teh, saur na bade ngabebaskeun jakarta tina banjir. Tapi ketang da prilaku manusa na oge anu anu sok rajeun teu ngahargaan ka lingkungan anu ngarugi keun mah heheh. Sampurasun akang2 sadaya, wilujeng ngararaoskeun hujan. Hayu urang ngarengkol…….
===> Punten ah, seratan saha atuh ieu teh? teu aya namina…
- 43. Budak cibunut_thea - 9 Februari 2009
-
Deuh hilap td buru2, janten heunteu nyerat nami heheh… Punten kang ras, tau gak gimana caranya agar hp bisa jd modem buat komputer untuk hp tipe nokia 5200 dan 6030. Atau ada juga yg lain yg tau? Saya tunggu tips nya !
- 44. Satia_abimanyu - 10 Februari 2009
-
Bagi penguasa korupsi penting, itu sudah profesi yg paling AFDOL u/ melipat gandakan rezeki. Mereka tak pernah takut karena rakyat sudah biasa di tipu. Mereka malah ketagihan. Betul gak? Hahah….
- 45. endah - 13 Februari 2009
-
kang sudarna kmaha wartosna dilembur tos dugi teu acan konversi bbm ka gas elpiji teh pami atos aya peluang bisnis tah!biasana anu teu wantuneun nganggo gas tabungna sok diical sok tampung ku kang sudarna ke kuabdi dipeser,diantos nya
- 47. Budak cibunut_thea - 13 Februari 2009
-
Hatur nuhun teh endah, kang ras… Pembagian kompor gas merata di cibunut mah. Tos ka bagi sadaya. Muhun, nguping mah loba anu rencana bade di ical. Kinten2 sabaraha wantun na kitu? Heheh ciee…
- 48. Uning - 13 Februari 2009
-
Euleuh mani aruplek, kakantun info yeuh. Alhamdulillah geuning nu sumping tos langkung seueur. Tambih rame, tambih resep ngobrolna. Kumaha pami ngawangkongna ngalih ka tepas payun. Kang Ras tos nyayogikeun tempat nu langkung merenah kanggo urang NGOBROL. Yu ah urang ngalih, kade hilap tuangeunana candak ka tempat NGOBROL.
- 49. Armat Masari - 25 Februari 2009
-
Nepangkeun Kang Ras, teh Endah, Budak Cibunut, sareng sanes kinten lainna. Alhamdulillah akhirna abdi tiasa nimrung di blog Kang Rastono. wasta abdi Armat Masari alumni SPGN angkatan bungsu. Rayi kelas Kang Nanang. Kapungkur mah abdi nu ngagentos Kang Nanang janten ketua Bantara. Abdi mah sono pisan, ngimpikeun tepang sareng rerencangan nu duka tos dimarana. Abdi teu sapertos Kang Ras nu rajin korespondensi. Matak henteu aneh ayeuna pareumeun obor.
Salam tepang, titip salam kanggo alumni SPGN sanesna. Insya Allah abdi nyempetkeun ngawangkong.
- 50. Rastono - 25 Februari 2009
-
Hatur Nuhun Ayi Armat…. wilujeng sumping di blog simkuring… mangga lah geura ramekeun ieu blog. Panginten Ayi mah saangkatan sareng Lia Rohmalia nya, kaleresan salembur sareng abdi malah masih keneh saderek. Upami aya rerencangan sanesna mangga wartosan lah…… urang kibarkeun deui bendera alumni SPGN Kuningan anu kiwari janten SMA 3 Kuningan. Saleresna waktos kapungkur oge nuju sakola sok nepangkeun ka budak SMA mah ti SMA 3 Kuningan payuneun Pendopo…… Mudah2an sing janten tali silaturahmi…
- 51. Icuk Yunadi - 26 Februari 2009
-
Wilujeng tepaang Kang Armat. Upami teu lepat, Kang Armat ngawulang di Labscool Kebayoran kitu? Salam ti abdi.
Kang Rastono, nambih deui yeuh wargi ti Kuningan teh, asal ti SPGN. Saangkatan sareng pun adi almarhum, TARSIDI.
- 52. Armat Masari - 27 Februari 2009
-
Muhun ayeuna dipercanten ngawulang di Labschool Kebayoran. Geuning Kang Icuk terang, akang rakana Bu Juju? Kang rastono, Abdi saangkatan sareng Tarsidi, Lia Rochmalia, Saripudin , Saleh, dll. Tapi kitu, pareumeun obor sadayana. Sugan engkemah rada caraang sareng tiasa silaturahmi darat. wiat salam bae.
- 53. Armat Masari - 27 Februari 2009
-
Biar nggak sekedar ngawangkong, sakantenan upami aya peluang usaha atanapi pengembangan diri saling membari tahu. Lumayan manjangkeun umur.
- 54. Icuk Yunadi (garajati) - 28 Februari 2009
-
Sumuhun, Kang Armat. abdi rakana Juju, oge rakana Tarsidi almarhum.
- 55. ENDAH - 28 Februari 2009
-
Haturan oge ka kang Armat di Jakarta ,kumaha damang usum naon di jakarta? sami abdi ge kang armat leungiteun tapak rerencangan sakelas komo deui saangkatan mah,mudah2an ayeuna mah tiasa nyambung deui nya
- 56. Armat Masari - 4 Maret 2009
-
Teh Endah, alhamdulillah sehat. di Jakarta mah nuju usum hujan-halodo. Serba henteu jelas musim teh ayeunamah. Meus-meus hujan sore, padahal nuju ngentrang enjingna mah. Pon kitu sawangsulna.
Sasih kamari mah dalapan murang kalih, kalebet putra udur panas. Waktosna sareng sadaya, sami panyawatna. ditaroskeun ka dokter, saurna virus. Ditaros deui obatna naon, teu aya walerna teh. ihh matak bingung. Akhirna mah diungsikeun bae ka luar kota. (sugan teh gara-gara kabedil musim nya).
Kamarana nusanesna nya Teh. Talibra geuning. Tanghie !! tanghieu !! musim angin ageung yeuuuuuh. Tong salare teuiiiing!!!
- 58. Armat Masari - 7 Maret 2009
-
Ihh suganteh Kang Rastono teu damang. Sumuhun nya onderdil salira urang teh tos ngawitan arocot. Teu karaos yuswa ngorotan, jatah kumelendang ngirangan. Matak hayu ah silih geuing silih doakeun kusilaturahmi lewat blog kang Rastono.
Kang, tong nyaketan tukang kaos nya, sing kasinggung he he..
matak… tukang dagang etamah rada cunihin, ngaledek nu keur humaregung. Perkawis biodata Insya Allah Kang, ke abdi ngadamel heula biodatana. Diantosan oge nusanesna.
Kang, wiat bewara. SMP Labschool Kebayoran, ngayakeun pelatihan pembelajaran puisi dan cerpen kanggo guru SD, SMP, SMA. Pelaksanaana kaping 19 Maret 2009. Pembicarana sastrawan Agus S. Sarjono sareng cerpenis Joni Ariadinata. lamatna Jl. KH Ahmad Dahlan No. 4, Kebayoran Baru. Diantos nu bade ngiringan.
- 59. Armat Masari - 7 Maret 2009
-
Hilap Telp. Armat Masari 081511004619, sekolah 7257367
- 60. A.N SUDARNA - 11 Maret 2009
-
Saderek, kumaha daramang? Punten akh, nembe ngalongok deui. Kutan kang rastono nembe di cabut gusi? Geura nyobian PONARI SWEAT kang ras. Sareng tong lepat, PONARI SWEAT ieu oge tiasa nyegah supados huis teu nambih rata tina sirah heheh….fenomena ieu teh kang ras.
- 62. Icuk Yunadi - 13 Maret 2009
-
Kang Sudarna, abdi pesen PONARI SWEAT 5 kaleng, kanggo ubar haus.
- 63. Budak cibunut_thea - 13 Maret 2009
-
Kang icuk, PONARI SWEAT mah da khusus pikeun geng JOJOBA hungkul alias jompo jompo bahagia heheh…. Tapi ketang ke sample na di kirim via sms…. Abdi oge gaduh doa na ponari si dukun cilik tea, kintunan ti baraya abdi. Omat doa ieu kangge saderek anu teu damang:
Mun di leuweung kayi rangdu….
Mun di desa kayi jeunjing….
Di anggo pamikul bengkung….
Di anggo gawang ceumplang…..
Albaaaaaa…syi’ah !!
- 64. Endah - 15 Maret 2009
-
Jigana indonesia teh nuju demam ponari sweat yeuh,duka tah pami abdi caket mah ngan abdi mah asa jarijipen kacipta nya eta panangan ponari boa tos nyepengan nanahaon clom kana cai teras cai dieueut iyyy ……..teu kabayang ahhhh…………….. panginten eta nya anu matak damang teh?!
- 65. d2h kurnia - 20 Maret 2009
-
alhamdulillah,abdi tos dugi ka ieu blog kang ras.bari rada utag-atog malum masih lelengkah halu.tuntun kang bisi sasab.
euleuh…rame geuning nya?wilujeng tepang ka sadayana.
- 66. Icuk Yunadi (Garajati) - 23 Maret 2009
-
Wilujeng tepang Teh D2h, didieu mah seueur komunitas alumni SPGN Kuningan. Wilujeng gabung.
- 67. de2h kurnia - 23 Maret 2009
-
hatur nuhun kang Icuk,abdi gaduh rerencangan sakelas ti garajati namina tuti alawiah manawi tepang di mana ayeuna nya kang?
- 68. Icuk Yunadi (Garajati) - 24 Maret 2009
-
Alhamdulilah tepang. Tuti ayeuna ngawulang di SD Garajati I. Teh De2h tepang teu ka Tarsidi, saangkatan sareng De2h, ti kelas I D. Sakelasna sareng si Mbeng (Misju). Tarsidi teh pun rayi. Mung anjeunna tos almarhum, 6 taun kalangkung.
- 69. de2h kurnia - 24 Maret 2009
-
innalillahi wainna ilaihi rojiun.pamugi di tampi iman islamna.amiin.kutan tos ngantunkeun kang.teu damang kitu?kantenan bae tepangmah mung wawuh munding da benten kelas.
muka memori nuju di SPGN
Kang Icuk-ka Ikin sanes?IM anu hitam manis rambutna rada ikal.
kang Rastono?-IM anu jangkung-jangkung.
kang Armat.?-apal atuh da saangkatan.ketua bantara tea.(naon naminateh hilap deui)
teh Endah?-anu sok sareng megat mobil di kapandayan upami bade sakola sanes teh?
hapunten upami lepat,ulah janten jaheut manah.malum tos sepuh.tos LOLA(LOading LAma) hehe…
- 70. Rastono - 24 Maret 2009
-
Wilujeng sumpingh Neng Dedeh, di blogna simkuring, mangga calik na samak we da teu aya korsi didieu mah. Hayu urang ngopi goreng boled sareng goreng sampeu pamasihan ti kang Ikin/Kang Icuk tea, ari ci kopi pahit na mah kintunan neng Endah di Dayeuh kolot, goreng opak ti Teh Uning di Sumbakeling, goreng cau pamasihan Cep Sudarna ti Cibunut, ngan ari kang Akum kamana nya mani teu ngelol tos lami?
Kang Icuk/Kang Ikin mah teu ngiringan Instruktur Muda (IM), da anjeuna mah konsen kana sakola, teu jiga abdi ka Pramuka ngiring, ka Kasenian ngiring tungtungna sakola kahihilapkeun. ð
Abdi memang ngiringan IM, tapi justru abdi IM pangpendekna sa SPG ngan boga bodas hungkul (maklum di cet) ….he..he..he…
Manggalah urang nyacapkeun kasono ka SPG ngalangkungan ieu blog. Bilih bade ningalian photo-photo rerencangan sakola abdi lebet we kana menu REABE, Photo reuni dina menu halaman palih kanan rada luhur…..
- 71. Armat Masari - 24 Maret 2009
-
eh ehh ehhhhh tah geuning ngurunyung Teh Dedeh, wilujeng. Kumaha Damang? Rada hilap abdimah. Neng Dedeh teh gadis kulit bodas tea kituh?
Neng, hayu urang kempelkeun rerencangan. Sugan bae hiji waktos tiasa reunian. Sono pisan. Abdimah mah jarang uih teh, komo pendak rerencangan. Hiji dua kali pernah pendak diantawisna Elin Herlina, Maman Durahman, Saleh, Suharjo. Masih tepang? Ke sugan, upami kalembur bade ngeprak-ngeprak supados ngiring aub paguyuban Kang Rastono.
- 72. de2h kurnia - 24 Maret 2009
-
euleuh….,geuning lepat terawangan teh kang Ras,hapunten ah….,ma’lum abdimah kuper.
duh…sagala aya geuning didieumah.aya goreng boled,goreng cau,kopi pait.eta aya produk anyar sagala candak kang bunut,PONARI SWEAT.aya kulub suuk henteu kang?wararaas nya? janten emut ka lembur.haripeut ari kana katuanganmah.
kang Ras,abdi teh peryogi RPP SD,tapi geuning sesah di bukana nya?mung komentarna wungkul.kumaha kang?
kang Armat,muhun kapungkurmah abditeh berkulit putih.(pedah di cet etage.hehe..).punten kang Ras nurutan.iraha nya angkatan urang tiasa reuni,teu aya wartos-wartosna acan.
bilih aya nu uninga ka sobat-sobat abdi:
Heri Nuraetin -ciwaru
yeti helda gardis- cipager cigugur
Neneng Kurniasih trijaya- mandirancan
Lilis Komalawati sukarapih- cibingbin.
dimarana atuh aranjeun teh?
hayu urang ngiring nimbrung ngaramekeun paguyuban kang Rastono.
- 74. icuk Yunadi - 29 Maret 2009
-
Sumuhun Kang Ras. Kang Akum kamana kitu ? Teu aya ngelol na pisan tos lami ? Sigana mah nuju ngadamel karya tulis kanggo ngajukeun “Guru Berprestasi”. He..he..
- 75. Icuk Yunadi - 3 April 2009
-
Kamarana nya? Meni tiiseun pisan..
- 76. Rastono - 3 April 2009
-
Nuju saribuk kampanye jigana kang Ikin, atawa nuju jadi panitia pemungutan suara, kan lumayan tah honorna. Kang Akum jadi KPPS, teh Dedeh janten sekrtearis, kang Dede janten Pemantau Pemilu, kang Sudarna anu molototan Tinta, Teh Uning ngabagikeun kertas Suara, teh Endah tunkang manggilan …. urang mah duaan jadi anu nyontrengna meureun nya. Piraku ari jadi panitia sadayana mah….. pan bingung………….
- 77. ENDAH - 8 April 2009
-
kang ras pntn yeuh bade ngarewong saurna aya alumni spgn kuningan anu ngawulang di SD KORPRI pntn nyuhunken informasina abdi bde ngalebetken pun anak ka sd haturnhn sateuacanna diantos bantosanna
- 78. dd.rosady - 10 April 2009
-
wilujeung teupang knu gduh blog ieu ?neupangkn abdi teh dodo thea padumukan di payuneun alun2 ciawigebang ,ngring ka blog ieu sugan we aya nu tuepng ,ari alumni mah ti Mts pui cwg angktan 83 ? slam wae ksdyana nu teupng ka abdi ,diantos …..?
- 79. dd.rosady - 10 April 2009
-
ass…kum..? ka urng ciawi blih teupang ka sim abdi sok atuh gabung ka blog na kang Rastono..? eh punteun kang Ras ,abdi norojol tanpa permisi ka akng hapunteun pisan..? ka urng waled desa atuh kum wae ,slm ka kang wawan azis anu gaduh FAIKA Organ tunggal ,abdi teh crew Faika.,ka teh De2h wilujeung teupang ka sdyana nu ngring di blog ieu hatur nhun kang Rastono mngga diantos…?
- 80. de2h kurnia - 10 April 2009
-
mangga kalebet kang dodo…
kang Ras…aya tamu yeuh geura bageakeun.nyandak ketembling jiganamah da ti Ciawigebang.
duh…janten emut ka teh ipah di ciawigebang teh,pami teu lepat mah ti Ciputat pengkereun pasar. sugan kang Dodo tepang,salam nya…
- 81. de2h kurnia - 10 April 2009
-
kang Ras,punten ah nyuhunkeun conto RPP KTSP kls 3 SD.ari ngadamel teh sok rada meniit….nya…hehe…
kintunkeun ka email abdi:
dedeh_kurniasih86@yahoo.co.id
hatur nuhun sateuacana.
- 82. Anonim - 11 April 2009
-
nuhun te2h tos ngawaleur ,salam baktos knggo teh Kurniasih..??hatur punteun te2h ,abdi teh kirang apal nya..manawi kirang gaul kitu..he..he pami aya waktos keun ku abdi ditataros hiji2 ngrah teu kaliwt sugan aya nu teupang ,kinteun2 yuswa sbraha tah.aya 80 thunan.he..he
- 83. dd.rosady - 11 April 2009
-
urang lembur na teu aya nu apal kitu ka abdi nu kasep tea.he.he ? teh Kurnia ari padumukan teh dimna nya…
- 85. dedeh kurnia - 14 April 2009
-
hatur nuhun kang Ras,emailna tos katampi.diantos email2 salajengna.
upami Sidamulya teh caket henteu kang ka Nanggerang?abdi gaduh rerencangan SPG ti Nanggerang.
- 87. dd.rosady - 15 April 2009
-
wilujeung siang kang Ras…/ ari sareung kang akum mah abdi treng mlah ta2nggi pisan mung benteun Rt ,nya aya lah 50 mter mah ti bumi abdi,cobian wae taroskn teupng heunteu ka ade ucok kaleureusan abdi dilembur kateulah na ucok..??nuhun ach kang ras ..abdi tos diangkeun ku wargi bloger akang…abdi teh ayeuna nuju ngumbara di jogja ,,abdi bingah ningali bloger urang ciawi ,slm ka teh kurnia kang ras..??
- 88. dd.rosady - 15 April 2009
-
kang Akum wilujeung siang ,,bade tumaros di lembur musim naon?? sareng tikawit iraha ngiring gabung di bloger kang Ras……teupang sanes ka abdi ade ucok ,bumi abdi gigireun pisan pak Farhan…..?? rudy oge aya sareung abdi, rudy bu ilah….???slam kasdyna urang ciawi
- 89. de2h kurnia - 13 Mei 2009
-
haturan wilujeng wengi.kumaha daramang?kamarana nya geuning sepi.
@kang Ras damang?kumaha situ Ciburuy masih herang caina?,jiganamah rerencangan abdi teh lulusan SMP Kramatmulya.da ti kawit lulus SPG oge teu acan pendak deui.
@kang Dodo teh di Jogja damel atanapi nuju kuliah.?
salam baktos
ti
bekasi
- 90. kutara - 19 Mei 2009
-
punten ah ngiring nangkring
ngenalkeun atuh abdi kustara tea alumni spgn kuningan tahun 87
alhamdulillah cita-cita janten guru teh jadi kenyataan
aduh reueus pisan alumni SPG N kuningan pada negblog trskanlah kanggo silaturrahmi
- 91. Rastono - 20 Mei 2009
-
Alhamdulillah geuningan nambihan deui yeuh dulur urang ti SPGN Kuningan, mangga kang Kustara geura calik, sok lah tong asa-asa da sami-sami alumni SPG urang teh, pangpangna mah asli urang Kuingan. Janten reueus seueur Bapak & Ibu Guru nu tos jaranten PNS, dupi ngawulang teh diman kang Kustara?
Oge ka ayi Dedeh Kurniasih di Bekasi, punten abdi nembe ngaropea ieu blog kumargi biasa ari damel di sawasta mah pabeulit sareng kawajiban. Ari situ ciburuy mah tergantung cuaca, upami seueur hujan kiruh + sampah, upami halodo hejo ku lumut, ngan anu jelas mah laukna hese dipancing margi memang teu aya laukan. ð
Mangga lah kanggo sadaya wargi2 anu tosmampir di ieu blog sok geura silaturahmi malak mandar aya nu nyangkut. Kanggo anu peryogi KTSP, RPP kintunkeun we seratna ka email simkuring. Kang Akum teu embol teh cenah modemna ngadat, kanggo urang Kuningan sok geura bantosa kang Akum yeuh……. kang Dodo, budak Cibunut……. sok saha we anu caket ka kang Akum….
- 92. dd.rosady - 29 Mei 2009
-
ass…kum..wilujeng enjing ksdyana ,kum wae nu aya du bloger kang Rastono? ka Teh de2h ,akng di jogja nju di ajar usaha ,nya naon wae lah nu penting halal,ka kang akum hawatos abdi teu tiasa ngabantos da abdi nju ngumbara tea.? ,enngal atuh modem na ka kenging .para blogger tos kangen yeuh..??hatur nhun kang rastono …kum slm/
- 93. Budak cibunut_thea - 1 Juni 2009
-
Kunjungan kang….
- 94. maman wahyu - 25 Juni 2009
-
Wilujeng tepang kang , abdi Maman Wahyu, ti Garawangi, kapungkur tos pernah ngayakeun riungan di rompok sim kuring, nu hadir diantarana Kang Zoen , kang Jamili kang Iding , Teh NENEN Canada, kang Aan , sareng rerencangan ti WARTA DESA, rame kang, meriah. Iraha atuh ka Kuningan ?
- 96. Maman Karyaman - 31 Juli 2009
-
Assalamaulaikum..
kang Rastono …nepangkeun ah ..sim kuring nami Maman …abdi oge alumni SPGN kuningan tahun 1990…tos lami hoyong ngumpulkeun data rerencangan SPGN Kuningan…mani pareumeun obor…kaleresan tepang sareng Kang Rastono…..upami gadung data para alumni SPGN Kuningan khususnya tahun 90…sok atuh dibagi2….email abdi: mamankar@cbn.net.id…upami facebook pilarian wae nami maman karyaman …..diantos balesana
- 98. Armat M. - 23 Agustus 2009
-
Assalamualaikum. wr.wb.
Wilujeng,mayunan Ramadhan 1430 H. Hapunten bilih aya kalepatan. Insya Allah urang tepang di lemai cai, Kuningan nu dipikatineung.
- 99. Armat Masari - 23 Agustus 2009
-
Assalamualaikum. wr.wb.
Wilujeng,mayunan Ramadhan 1430 H. Hapunten bilih aya kalepatan. Insya Allah urang tepang di lemai cai, Kuningan nu dipikatineung.
- 101. O. Solihin - 2 September 2009
-
Assalaamu’alaikum wr wb
Punten ah, nganjang ka dieu teh kusabab “kasasar” nuju googling. Salam kenal, abdi oge ti Kuningan, ngan tebih, di Desa Legok, Kec. Cidahu.. ð
Hatur nuhun
O. Solihin
- 102. Rastono - 2 September 2009
-
Euleuh-euleuh kang O. Solihin kumaha damang? Nuhun ah tos rurumpaheun nganjang ka ieu blog, sok sanaos kawitna kasasar. Nuju milarian naon atuh akang?????
- 103. team support - 30 Januari 2010
-
ass.. salam kenal,saya ingin mengajak anda berbagi cerita tentang sebuah peluang yang mungkin bisa bermanfaat untuk anda dan orang2 di sekitar anda… jika sekiranya anda ada waktu luang, saya harapkan anda menyempatkan waktu sejenak untuk menyimak nya. silahkan anda klik http://www.flexteriesclub.webs.com atau hubungi HP +628179094564
terima kasih atas kunjungan anda ke web kami
salam sukses…
- 104. Endang A. Sutisna - 15 Februari 2010
-
abdi E. sutisna ti pajambon..salam tepang kang Ras..kumaha tegaljugul comunity teh rame keneh..tah geuning aya budakcibunut alias An Sudarna..anu durdor rajin kaman-mana bersilaturahim, salam tepang ka sadayana..
- 105. armat tea - 17 Maret 2010
-
Ih…. Kang Rastono seueur sepina nya. Kamarana… saribuk kitu?
- 106. Rastono - 31 Maret 2010
-
Kang Endang, Cep Armat, punten yeuh nuju pabaliut pisan kuat kan teu sempet ngelol-ngelol acan. haturnuhun tos dilongokan.
- 107. Maman Karyaman - 29 Juli 2010
-
Kang Rastono, upami aya rerencangan alumni SPGN angkatan 1990 pasihan terang nya. Atanapi hubungi abdi : Maman karyaman alumni SPGN tahun 1990. Email : mamankar@cbn.net.id. HP : 081323852668. Facebook : mamankar@cbn.net.id.
Abdi hoyong pependak jeung rerencangan ti SPGN. Abdi kapungkur saangkatan sareng Asmaiyah, Ihal. Ayeuna abdi damel di Jakarta di swasta.
Hatur nuhun sateuacana. Salam.


text:
Hasil Pencarian
Hasil pencarian untuk kata kunci daratan (5)
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Kampung Kuta Pantrang Nanggap Wayang
1 Dec 2004 - 4:14 am
1. KIAMAT TEH TANGTOS BAKAL KAJADIAN (:78/1,2,3,4,5) - rhs, 29 Jumadilawal 1424 H
- Assalamu'alaikum, ka muslimin wal muslimat,
asalamu'alaikum, ka mu'minin wal mu'minat.
- Seja nyanggakeun nadoman, sumberna ayat Al-Qur'an,
juz anu ka tilupuluh, mugia jadi pituduh.
- An-Naba' nami suratna, tujuhdalapan nomerna,
dupi nu jadi ayatna, kahiji dugi kalima,
- Anu kapir teu percaya, yen kiamat bakal aya,
pajar ukur nyingsieunan,nu kapir teh seuseurian,
- Padahal kiamat pasti, bakal cunduk hiji wanci,
nu uninga mung Ilahi, manusa mah moal ngarti.
- Mun kiamat enggeus cunduk, nu kapir bati ngaheruk,
kakara sadar jeung eling, elingna geus elat teuing,
- Nu mawi yeuh kanca mitra, urang teh wajib percaya,
engke dina hiji mangsa, kiamat pasti cundukna.
- Ti ayeuna urang tobat, samemeh dongkap kiamat,
mugi Alloh ngahampura, kana samudaya dosa.
- Assalamu'alaikum, ka muslimin wal muslimat,
- NADOMAN NURUL HIKMAH, DARAS I (bagian 2)Al Baqarah (Surat Kadua) - Ayat 19 d/k 30
20 Dec 2002 - 1:11 am
11. CAHAYA KILAT SAJORELAT (:2/19) - rhs, 2 Syawal 1421 H
- Pareng leumpang tengah peuting, poek mongkleng sepi jempling,
ngadadak baranyay kilat, serab kilat sajorelat.
- Jelebet sorana tarik, dunya eundeur rek tibalik,
tinggorowok tingkoceak, asa kiamat ngadadak.
- Gelap dor-dar tingjelegur, dunya asa arek lebur,
nu munapek tingjarerit, sieun maot jadi mayit.
- Careurik aluk-alukan, anak bojo dicalukan,
tapi taya nu nembalan, hayang salamet sorangan.
- Kitu misil nu munapek, leumpang ngatog di nu poek,
uyup-ayap rungah-ringeuh, hatena tagiwur riweuh.
- Nu munapek lolong hate, teu apal goreng jeung hade,
cilaka estu cilaka, nu munapek ka naraka.
- Alloh Nu Maha Ngamurba, ngamurba ka sadayana,
sadaya mahluk Mantenna, Alloh Nu Maha Kawasa.
- Pareng leumpang tengah peuting, poek mongkleng sepi jempling,
- Dongeng Sasakala: MANUK BUEUK
16 May 2002 - 2:48 am
Dihiji lembur aya dua jalma awewe lalaki nu karek ngawangun rumah tangga. Sapopoe, saminggu tug nepi ka sabulan mah maranehna teh katempo kacida layeutna. Tapi lila ti lila jadi mindeng kadenge dog dag pasea. Pangpangna salakina anu boga sifat goring teh, barangasan! Salah saeutik ge pamajikanana teu weleh di haok, malah mindeng dibarengan ku gaplokna. Mun geus kitu, rajol tatanggana pikeun misah.
- Dongeng Sasakala: BANTENG TANDUKAN
11 Apr 2002 - 3:43 am
Ceuk dongeng, baheula mah banteng teh teu boga tanduk. Nu tandukan mah kuda. Nya, pangna banteng tandukan oge, eta teh pamere kuda! Kieu ceunah sasakala na mah.
Di leuweung nu aya di Nagri Sepanyol, hirup sakumpulan kuda. Maranehanana mindeng diudag-udag ku kasieun jeung ku kahariwang. Rek teu kitu kumaha atuh. Mun unggal poe maranehna dibeberik kunu moro. Di baroro teh lain rek diala dagingna. Tapi pikeun diadukeun jeung manusa sakitan.
Dina hiji poe, sakabeh kuda ngayakeun riungan. Maranehna baradami pikeun neangan jalan sangkan bisa hirup tingtrim, teu di beubeurik wae kunu moro.


text:
Hasil Pencarian
Hasil pencarian untuk kata kunci haseup (2)
- Dongeng Sasakala: KUYA NGAGANDONG IMAHNA
16 May 2002 - 3:01 am
Jaman baheula pisan aya kuya imah-imah di sisi muara. Ari gawena saban poe ngahuma. Getol ngahumana teh, indit subuh datang maghrib.
Dina hiji mangsa keur manehna aya dihuma, aya hujan angin gede naker. Tatangkalan loba nu rungkad. Imah kuya oge ka apungkeun, muragna brus ka leuwi, lep kalem.
Sakadang kuya sediheun pisan, barang nyampak imah na geus teu aya teh. Isukna deg deui ngadegkeun imah nu tohaga, supaya ulah kabawa deui ku angin.
- BEREGEJED II
11 Mar 2002 - 3:23 am
Sabada dibejaan aya pasen rumah sakit jiwa nu kabur. Satpam geuwat indit neangan. Jog manehna ka hiji imah nu teu jauh ti eta rumah sakit. Satpam nanya ka hiji lalaki.
"Pa, tadi aya nu ngalangkung ka dieu?"
"Kumaha jalmina?"
"Awakna pendek, begang, beurat na kira-kira 200 kg!"
"Har? Piraku jalmi begang tepi ka 200 kg?"
"Hih ari Bapa. Kapan jalma gelo manehna teh!"


text:
Jual Obat Kuat Pembesar Penis Hammer Of Thor Di Ciamis – Jual Hammer Of Thor Di Ciamis – Obat Kuat Hammer Of Thor Di Ciamis – Agen Obat Kuat Hammer Of Thor Di Ciamis – Pembesar Penis Hammer Thor Di Ciamis – Hammer Of Thor Asli Di Ciamis – Obat Kuat Hammer Of Thor Original […]
Jual Obat Kuat Pembesar Penis Di Ciamis
Jual Obat Kuat Pembesar Penis Hammer Of Thor Di Ciamis
Jual Obat Kuat Pembesar Penis Hammer Of Thor Di Ciamis– Jual Hammer Of Thor Di Ciamis – Obat Kuat Hammer Of Thor Di Ciamis – Agen Obat Kuat Hammer Of Thor Di Ciamis – Pembesar Penis Hammer Thor Di Ciamis – Hammer Of Thor Asli Di Ciamis – Obat Kuat Hammer Of Thor Original Di […]


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Karma Rahwana Dasamuka
Bagian kahiji
PAGUNUNGAN manjang ngungun, sesa sedih nyaksian gugurna Aditya Kumbakarna. Jagat Pramudita milu kingkin, kaleungitan raksasa budi brahmana. Ombak, angin, panonpoe, bulan, reujeung bentang, piligenti nembongkeun rasa hormatna.
Matak ngangres ningal Gunawan Wibisana. Ti saprak dikantun raka kakasih, wengi arang-arang keresa kulam, siang ampir tara barangtuang. Damelna munajat ka Nu Kawasa, malar raga-sukma rakana manjing nirwana.
Sri Rama, Laksamana, Prabu Sugriwa, Kapijembawan, Anoman, Anggada, katut parasenapati utama liannya pon nya kitu. Sami raos kaicalan. Minangka tanda hormat ka nu ngantun, perang ngahaja dieureunkeun.
Dalah Rahwana, barang mireng Kumbakarna perlaya, langsung ngajehjer salila-lila. Atuh Indrajit kariripuhan, pak-pik-pek ngeprak ponggawa, ngurusanan nu teu eling.
Sabada pada nyeuceuhan, Dasamuka mulang kasadaranana. Edasna, ari eling, ai goak ceurik aluk-alukan. Dipeper, dibangbalerkeun, weleh teu repeh-repeh. Tungtungna diarantep, didago cageur sorangan.
“Cilaka aing cilaka, saha deui nu bisa diandelkeun. Beak… bangkar…,” ceuceuleuweungan bleg nu eusleum. Eureun ngacaprak, goak deui, disambung ngadingdiut, peresis budak dipaling cocooan.
Munasabah Rahwana bangun putus harepan. Pantes mun hatena ngawitan sur-ser. Jalan pipatieun ngalangkang. Nyao isuk, duka pageto, boa giliran manehna, sanasib jeung Kumbakarna.
Satadina manehna yakin, saha nu rek sanggup nandingan kagagahan adina. Dalah diajak ngarurug kadewatan, saeusi Jonggringsalaka serah bongkokan. Cacak teu gancang diasongan widadari, Kahyangan pasti geus jadi jajahan Alengka. Kari-kari ayeuna, ukur ngalawanan urang marcapada, kasoran kawon jajaten.
“Indrajit!” gorowokna, sabada seubeuh aluk-alukan.
Hemar-hemir Indrajit nyampeurkeun. Satengah dumaregdeg pok nyarita;
“Putra ngantos timbalan salira paduka.”
“Kumpulkeun deui sesa wadyabalad. Siapkeun kareta perang. Ulah kagok kapalang, urang gempur babarengan tentara Si Ramawijaya!”
“Maksadna, Rama Prabu bade ngiring majeng ka medan perang?”
“Enya!”
“Upami kitu, naon gunana Indrajit.”
“Aing embung nyaksian maneh milu jadi korban,” siga heueuh nyaah ka anak.
“Namung putra ageung kapanasaran. Sakali deui widian mingpin balatentara Alengka.”
Rahwana ngahuleng. Hatena sabil. Sanggeus uleng dipikiran, antukna teu burung nyaluyuan.
“Sakira maneh sanggup, bral didungakeun. Ngan masing inget, sesakeun Si Ramawijaya. Eta mah nu saurang, bagian Ama!”
Kaluar ti karaton, Indrajit langsung ngumpulkeun susa-sesa prajuritna. Diluluguan senapati Trisirah, Trinetra, Trikarya, Narantaka, Dewantaka, Gathorada, Maodara, Wilotaksa, Jajaksa, Akampa, Meta, jeung Mantaka; tujuh rebu limaratus urang tentara raksasa sayaga samakta pakarang.
Bendera perang ngelebet deui. Cahaya beurang moncorong. Bareng jeung meuweuhna sora kalantaka, medan pangperangan banajiran getih deui. Ukur dua-tilu panyeupahan, layon prajurit geus pirang-pirang.
Sakali ieu mah tentara Alengka perangna siga niat bibilasan. Teu malire jumlah musuh, ngangseg nyedek lir kapal meulah sagara. Sakur nu ngahalangan dicacar-bolang. Dikepruk malik ngamuk. Wani ngajak ijen, gada atawa candrasa bagianana.
Matak gila nyaksian pangawasa Trisirah, Trinetra, jeung Trikarya. Kadia maung bayangan, nyepak, najong, neunggeul, ngegel, sarta naon nu deukeut dipake pakarang. Manggih gunungan batu, laju didungkar. Tuluy dibalangkeun ka tengah-tengah tentara wanara. Ratusan tentara monyet bangkar.
Aya tangkal kai dijejek. Tuluy dibalangkeun kana gundukan prajurit rewanda. Puluh-puluh prajurit ketek ngababatang. Dahanna dipake pedang. Teu saeutik. Balatentara Maliawan ngemasing pati.
Nyaksian rea tentara pejah, gara-gara diamuk tilu senapati Alengka, Wibisana enggal nepangan Sri Rama. Taya deui pitandingeunana, iwal Anggada, carekna.
Harita keneh Sri Rama lajeng nyauran Anggada.
Anggada, anaking, geura tulungan wadyabalad tentara Maliawan. Ulah nungguan jumlah korban beuki loba!”
Bingah liwat saking Putra Resi Subali suwargi ngadangu parendah Sri Rama. Kareungeu nyebat anaking komo. Bagja tinemanan, aing diaku anak ku Sri Rama. Teu ngengkekeun deui, cedok nyembah, sakalian mundut pidu’a, malar aya dina kaunggulan.
Matak deungdeuleueun nyaksian Anggada perang. Teu kungsi sabaraha lila, sajumlahing tentara Alengka tinggal raga. Ngan barang adu harepan jeung Trisirah, Tritentara, jeung Trikarya, katembong siga deuk kalah wowotan. Lain dumeh tarung dihurup ku tiluan, tapi lawanna badis boga nyawa rangkepan.
Jebrod… gulitik… malah sidik ngajoprak teu walakaya. Naha atuh teu mangkuk sarenghap napas, jlug-jleg harudang deui. Sebrut narajang deui babarengan. Beunang deui, ngabebengkang deui, sakarat tuluy paragat. Ajaib deui bae. Ukur ditinggalkeun ngalieuk sakeudeung, borengkal harirup deui.
“Cilaka! Kaya kieu mah aing bisa beak tanaga!” Anggada rada hariwang.
Kahariwang Anggada katangkep ku Wibisana. Putra Resi Subali digupay. Lajeng diharewosan. “Kasakten Trisirah aya dina sirahna. Teukteuk beuheungna tilu kali, kakara enya-enya paeh. Kakuatan Trinetra aya dina matana. Cokel, tuluy alungkeun ka nu jauh. Sedeng wewesen Trikarya aya dina pundukna. Semplakkeun sing nepi ka misah tina awakna!”
Anggada tandang deui. Sakumaha pidawuh Wibisana, Trisirah ditewek beuheungna. Nyambung deui, kerewek deui, katilu-kalina kakara pejah. Trinetra dicokel panonna. Enya bae henteu bisa hudang deui. Tinggal Trikarya. Rada ragot heula. Tapi, lila-lila mah teu burung ngagulitik. Awakna kutung lebak taktakna. Geus paraeh nu tiluan mah, sesana tinggal nyocolan.
Giliran Indrajit sasayagaan maju. Hanjakal beulah kulon tembong layung. Panonpoe sakeudueng deui nyingkur tukangeun tonggong gunung. Sora tarompet ngear kadenge ka mana mendi, tanda dua pihakanana wajib mundur. Isukan, bareng jeung medalna sangsurya kakara dituluykeun deui.
Tentara Maliawan marulang ka pakemahan. Sajajalan ngageder surak eyah-eyahan. Sarerea gede hate, perang moal lila deui rengse. Sesa Senapati Alengka beuki ngipisan. Ceuk taksiran, paling-paling tinggal lilikuran. Pon kitu deui jumlah prajuritna, dibandingkeun jeung prajurit Guha Kiskenda, tinggal satai kukuna.
Sajaba ti eta, sabada Trisirah, Trinetra, jeung Trikaya gugur, saha deui senapati andala pihak Alengka. Numutkeun Wibisana, hiji-hijina harepan Rahwana tinggal anakna, Indrajit alias Ki Megananda.
“Urang kedah langkung-langkung waspada, sabab baris nyanghareupan musuh tanggoh, nya eta Indrajit,” saurna ka Anoman.
Ras Anoman inget waktu jadi duta ka Alengka. Kasauran Wibisana teu lepat. Kasakten jeung wewesan Indrajit teu bisa dianggap enteng. Gagahna, saktina, ampir papak jeung bapana. Katambah-katambah ngagem pakarang lungsuran dewa. Cacak Anoman ipis pangarti, kurang loba pangabisa, teuing baris kumaha nasibna. Sigana kana beunang dicangkalak, tulur direcah nepi ka pasiksak raga.
“Kumaha onam bapana, Indrajit ahli licik, tukang culika, tandasa kabina-bina.” Sakali deui Wibisana meupeujeuhan satria wanara.
Saregep pisan Anoman ngabandungan kasauran Wibisana. Nepi ka pakemahan, sajumlahing prajurit wanara pak-pik-pek nyanghareupan datangna peuting. Obor mimiti diseungeutan. Sakuriling pangreureuhan rentul cahaya beureum. Luhureun pasanggrahan utama, caang makbrak kasinaran damar sewu. Sato peuting raeng ngabageakeun nu tos unggul perang. Emut kana wawadi Guanwan Wibisana, Anoman marentah sakumna tentara, malah ningkatkeun kawaspadaan. Anggada, Anila, Anala, Kapijembawan, katut senapati lianna bagilir mariksa kaamanan. Siga nu terus rasa, sarerea pada caricing pageuh kanccing.
***
CATURKEUN di karaton Alengka, Dasamuka beuki poekeun akal. Balukarna saperti biasa, eusi karaton jadi korban. Korsi gading karajaan, tempat manehna mingpin senawaka ruksak teu mangrupa. Leungeun-leungeunna saremplak, sesa ditajong dibuntang-banting. Buludruna saroek. Pangdiukanana pejet. Hiasanana awur-awuran, bacacaran ka mana-mana.
“Indrajit!” gorowokna. “Saha deui nu bisa diandelkeun?”
“Teu kedah hariwang, aya keneh tuang putra.”
“Ah… bisa naon maneh?” Rahwana bangun kurang percaya.
“Widian putra salira, Simegananda mintonkeun wewesenna. Kamari mah nembe jangji. Wengi ieu Sri Rama sabalad-balad baris tinemu ajal-patina.”
“Peuting ieu?”
“Leres. Margi teu aya deui carana, iwal dibongohan sareng dilicikan.” Ngaluarkeun panah Wimanasara.
“Naha atuh ari maneh, lain ti samemehn.”
“Aya waktosna, aya wancina, Wimanasara nembe dikaluarkeun, dimana enya-enya kapaksa, cenah ngagul-ngagul pakarang pamunah.”
Ngadenge anakna nyabit-nyabit pakarang lungsuran dewa, Rahwana bungah pohara. Indrajit dirangkul, ditangkeup, dipangku, bari diganlentoran.
“Aeh, heueuh, Ama karek inget, maneh boga pakarang sakti lungsuran dewa. Geura jig maneh indit, tumpur-ludeskeun wadyabalad rewanda. Ngan sakali deui peupeujeuh, sesakeun saurang, Sri Ramawijaya.”
“Dawuh dalem,” Indrajit gancang amitan.
Mekel panah Wimanasara, Indrajit rerencepan ngadeukeutan pakemahan musuh. Lakuna siga karaman. Nyulumun susulumputan. Nya leumpang ngayangkang luhureun tanah. beuki deukeut beuki ati-ati.
Nepi ka sisi pakemahan eureun heula sakedapan. Panonna ngulinceng, nyidik-nyidik kaayaan sakuriling. Kasinaran cahaya obor, rekep-kekepna pangjagaan sakuriling-bungking pagsanggrahan atra tur tetela.
“Kurang ajar!” jero hatena ngutruk. Niat ngadeukeutan kemah Sri Rama teu kebat komo barang nempo senapati Maliawan piligenti mariksa kaamanan. “Tapi, rasakeun siah!” cenah ngaluarkeun Wimanasara.
Sidakep-sinuku tunggal mapatkeun mantra saktina. Teu kungsi lila, bareng jeung melesatna panah Wimanasara, haseup muleuk nutupan Suwelegiri. Minuhan angganawiati. Ti dinya tuluy nyebar gancang pisan. Nyulusup nyela-nyela rurungkunan, tatangkalan, jeung dangdaunan. Sawareh arasup ka jero kemah kaseuseup ku pangeusina.
Para rewanda gemprah katibanan pangawasa Megananda. Anoman, Anila, Anggada, Anala, Kapijembawan katut Prabu Sugria dakdumadak ngarasa tunduh pohara. Panonna teu bisa dipaksa dibeunta-beunta, awakna leuleus taya daya-daya, antukna tinggoleprak sare tibra kalepasan.
Pon kitu deui jero kemah utama. Ngawitan Laksamana ngerelek heuay, komo memeh nyuuh payuneun rakana. Teu kantos lami giliran Sri Rama kulem. Tinggal Wibisana ngajentul nyalira. Panasaran ningali kajantenan aneh, buru-buru kaluar ti kemah. Breh…. tentara wanara garemprah. Teras dipapay ka unggal madhab, sami talibra. Kalebet para senopati utama; Anoman, Anila, Anggada, Anala, Kapijembawan, katut Prabu Sugriwa.
Mulih deui ka pakemahan utama teu pindo damel, laksamana sareng Sri Rama wungkul katingal renghap napasna. Anehna, ongkoh kulem, namung socana angger muka.
Ngagem Aji Dipa, bungsu putra Begawan Wisrawa, henteu teurak ku pangaruh panah Wimanasara nanging, kedah kumaha nulungan wadyabalad rewanda, anjeunna banget bingung sakalangkung. Mangkaning pangaruh haseup racun, mingkin lami katingal mingkin pikahariwageun. Renghap napas nu sarare sari-sari bareurat peresis jelema maju sakarat awal.
“Moal salah ieu teh pasti pagawean Si Indrajit deui bae,” gerentes Wibisana.
“Sabab ngan manehna nu boga kasakten saperti kieu.”
Nempo musuh-musuhna kawisaya wimanasara, Indrajit buru-buru laporan ka bapana. Karaton Alengka munggah inggeung, dipake ajrag-ajragan Rahwana. Kenteng-kentengna loba nu punglak, kaoyag-oyag lini dadakan.
“Naha lain langsung dipodaran!” cenah.
“Raos moal kabadanan, margi jumlahna ngalaksa.”
“Jadi kumaha karep ayeuna?”
“Bade ngeprak paraditya sona neukteukan beuheung balad Sri Rama.”
“Gancang bisi kaburu harudang manten.”
“Wengi masih keneh panjang. Sareng teu kedah hariwang, margi haseup nu ka luar tina panah Wimanasara ngandung racun.”
“Megananda anak aing!” Dasamuka tambah jigrah.
Indrajit ngumpulkeun para raksasa. Dasar buta sikepna singsarwa lengle, teu bisa diajak rusuh. Digugubrag, disepak, jeung ditajongan, kalah tingkuliat bari tinggerencem ngalindur.
Sarebu urang teu kurang, siap samakta pakarang. Parentah Indrajit:
“Meungpeung keur sarare tibra, nyawa tentara wanara kirimkeun ka naraka! Ulah salah heulakeun Anggada, Anila, jeung Kapijembawan. Demi Anoman katut Sugriwa, eta mah bagian kula. Sesana, Sri Rama reujeung Laksmana, hancengan Kangjeng Rama Prabu Rahwana!”
“Kumaha ari Gunawan Wibisana?” ceuk salahsaurang aditia.
“Perkara paman Wibisana, urusan Rama Prabu Rahwana.”
Wanci manjing tengah peuting. Pakemahan Suwelagri sepi jempling. Rada gugup, Gunawan Wibisana ngaguyah-guyah Prabu Sugriwa. Hamo, teu rengrot-rengrot. Panonna bae molotot. Anggada, Anila, Anala jeung Kapijembawan, sarua tibra ngagaleubra.
Lahlahan ngagugahkeun Laksmana. Sami teu kecet-kecet. Puguh deui pararewanda, sararena badis bangke. Kantun Sri Rama. Manah Wibisana sabil. Naha moal kasiku wantun ngaganggu Sri Wisnu kulem? Nanging, da sidik sanes kulem-kulem teuing. Kumaha onam nu sanes, ngageugeubra teh gara-gara wewesen Si Megananda.
Anjeunna yakin, moal lila deui Indrajit baris datang mawa balatentara raksasa. Malah bisa jadi diluluguan langsung ku Rahwana. Wibisana terang inya, kana kalakuan saderekna. Najan nurutkeun aturan teu meunang nyerang musuh keur sare, iraha teuing urang Alengka daek ngaganggu aturan.
Lalaunan Wibisana nyaketan Ramawijaya. Gek calik gedengeun mastakana. Lebeting ati lajeng sasauran, “Salira teh apan Wisnu, sageuy bade ngantep paraprajurit anu sakitu satiana, janten wadal kasarakahan Dasamuka.”
Ajaib. Soca nu tadina molotot, dak-dumadak gular-giler. Lambeyna oyag siga nu deuk sasauran. Wibisana bingah. Angkeuhanana, pati-pati Sri Rama tetep kulem, sugan maparin bongbolongan. Kedah kumaha carana nyalametkeun wadyabalad rewanda sakumna.
“Hudangkeun Anoman sina miang ka Maliawan. Ngala daun Latamosandi sing loba!”
“Anu mawi Anoman oge sami, kawiyasa nyeuseup haseup racun.”
“Sambat rama nu ngayugana, Hyang Batara Syiwa. Gegel tungtung buntutna. Pasti sadar!”
Gura-giru Wibisana milari deui Anoman. Barang cunduk, lajeng ngemat Hyang Batara Syiwa. Anoman langsung ngagorejag, sabada digegel tungtung buntut.
“Huah…!” cenah, luak-lieuk, neangan nu boga dosa. Prok patepung tingal jeung Wibisana.
Wibisana gasik misaur. “Tong waka rea tatanya. Buru-buru indit ka Maliawan. Ngala daun Latamosandi saloba-loba. Gancang bawa ka dieu!”
Geus jadi kabiasaan Anoman, harita diparentah, harita ngalaksanakeun. Nyaksian balatentara jeung dulur-dulurna galemprah harianeun. Sakilat melesat ngantunkeun Suwelagiri. Dibantuan tanaga Bayu, teu mangkuk sapanyeupahan cunduk ka nu dituju.
Dasar Anoman, sagala rupa teh sok diarah gampangna. Pamikirna, upama dipetikan heula daunna, biheung iraha eunggeusna. Mangkaning kudu saloba-lobana. Diradut jeung tangkalna keneh-keneh pigaweeun. Antukna ngan regeyeng bae dibawa reujeung pasir-pasirna.
Wibisana rikat metik sababaraha lambar. Clom dianclomkeun kana cai. Ti dinya lajeng dikepretkeun kana raray Sri Rama sareng Laksmana. Diturutan ku Anoman, ngepret-ngepretkeun cai ka Anggada, Kapijembawan, katut para senapati lianna. Paraprajurit Maliawan tingkuniang saladar deui. Bareng jeung kongkorongok hayam munggaran, pangaruh haseup racun Wimanasar ilang.
“Kurang ajar Si Indrajit!” seuneu amarah Sugriwa ngagedur. Sabada mundut widi ka Sri Rama, laju balatentarana dikeprak. Teu nungguan heula beurang, harita keneh nagri Alengka niat sakalian dicaremkeun.
Indrajit katut para aditya kaget. Majar tentara musuh kawisaya panah sakti Wimanasara, buktina kalah miheulaan ngambreg. Turug-turug datangna siga katarumpangan setan. Sagala rupa dilabrak, diruksak, jeung disasaak. Batu sagede-gede peureup kolot haliber, sawareh ragrag ninggang hateup karaton. Teu kurang-kurang nu eunteup dina sirah pararaksasa.
Semu lulungu Rahmana kaluar ti karaton. “Indrajit! Naha jadi kieu kajadianana?” Ijigimbrang teu puguh cabak.
“Moal lepat gara-gara paman Wibisana,” kakara inget, yen Wibisana ngagem Aji Dipa. Panyinglar racun Wimanasara.
“Bangsat! Setan! Jurig! Iblis! Teu kapalang kurang ajar Si Gunawan Wibisana!” dada Rahwana enya-enya ngagolak. “Sia anu pangheulana kudu dipodaran ku aing!” singkil niat maju.
Indrajit rikat megatan. “Teu acan waktosna Kangjeng Rama majeng. Raraosan putra teu acan kapetolan wewesen.”
Rahwana nurut. Mekel beungeut ceudeum, balik deui ka jero karaton.
Kalangkung beurang nembongan deui ti beulah wetan. Tentara Maliawan lalaunan mundur ti lelewek karaton. Gelar perang rongkah sakeudeung deui baris lumangsung. Bisa jadi perang maju panungtungan. Lantaran jumlah tentara Alengka beuki ngipisan.
“Urang kedah langkung iatna. Leres jumlah senapati Alengka kantun puluh-puluh urang. Sesa tentarana wates rerebuan. Nanging, sakali ieu mah, moal lepat, bakal dipingpin langsung ku pun anak, Indrajit. Margi taya deui senapati andelan Rahwana,” ceuk Wibisana ka Laksmana, payuneun Sri Rama sareng parasenapati agung.
“Kinten-kintenna saha nu kedah majeng ti urang?” waler Laksmana.
“Widian kaula maju. Panasaran nepi ka mana digjayana Si Indrajit,” Prabu Sugriwa nyelengkeung.
“Naha kedah kasepuhan?” Anoman nembrong.
“Leres, naha kedah kasepuhan?” Anggada pipilueun nyarita. “Etang-etang nguji diri, saena mah pasrahkeun ka putra dalem.”
“His, ari nanaon teh. Memeh anak kolot heula,” Anila teu eleh geleng.
Wibisana, Laksmana, malih Sri Rama, katingal mesem. Putusan ahir, dumasar timbangan Wibisana, Raden Laksmana nyalira nu kedah tandang.
Tumpak kareta kencana urut ngajorag Kahyangan, Indrajit mapag yudha seja bebela ka bapana. Dibarengan dua raksasa kembar, pangasuhna ti lelembut, Jajaksa jeung Akampa. Wewesen jeung kasaktenna, ampir mapakan dunungan.
Tukangeunana ngabring barisan gajah, kuda, banteng, jeung maung. Indrajit ngetrukkeun sesa kakuatanana. Ka sato-sato dikeprak. Nepi ka medan perang, Jajaksa jeung Akampa maju ti heula. Tumpak gajah papasangan, mangratus-ratus tentara rewanda ngampar kari banusan. Nyaksian pirang-pirang prajuritna jadi korban, Anoman ngajak Anggada maju babarengan. Hiji sewang buta kembar diaduan.
Seot Anoman mumbul ka luhur. Memeh nyirorot ka handap, ngahaja ngarobah awakna jadi wanara raksasa. Sukuna nincak taktak Jajaksa. Leungeunna pageuh ngaranggeum sirah musuhna. Koceak sora nu paragat nyawa. Tanah eundeur katinggang mayit aditya Jajaksa. Getih beureum mancawura tina dapuran sirahna.
Asa kacontoan ku lanceuk, rigidig Anggada manggul batu sagede nanahaon mah. Habek ditinggangkeun kana embun-embunan buta Akampa. Getih campur uteuk bayatak maseuhan jagat.
Inrajit napsu kagila-gila. Ngalugas pedang jeung gobang, sakur nu ngahalangan dibabad. Sarebu prajurit tentara monyet bangkar. Sirahna sarumpung disabetan pakarang karamat. Sumanget tentara Alengka ngagedur deui. Beuki rea bae para prajurit wanara nu jadi korban. Komo sabada Indrajit ngaluarkeun panah Jwalita. Medan laga jadi sagara seuneu. Batu, tanah, katut tatangkalan, robah wujud jadi ruhak. Tan wilangan tentara Maliawan paeh gareheng.
Wibisana enggal ngiceupan Laksmana. Nu dikiceupan langsung ngartos. Mentang jamparing Barunastra, hujan badag nutupan awang-awang pangperangan. Seuneu nu tadina nguntab-nguntab, saharita pareum. Gantina banjir rongkah ngalabrak tentara Alengka.
Buru-buru Indrajit ngaluarkeun deui pakarang andelan. Wujudna tumbak cagak. Tina unggal seuseukeutna bujil angin taliwawang. Banjir rongkah ilang teu sakara-kara. Sarua gagahna, sarua saktina, tarung tutunggalan antara dua satria pilihan, antukna kapapanjangan.
Panonpoe beuki ngulon, saha nu eleh nu meunang, tacan puguh gambaranana. Tapi, lila-lila Indrajit beakeun pakarang. Hatena mimiti seber. Rek kabur, kabur ka mana, jaba wirang temen aya satria mundur ti pangperangan. Ngaku taluk harianeun, ngaruksak komara getih Alengka.
“He… Indrajit! Megananda! Dasawadanasura! Rahwanaputra! Cunduk kana waktuna, datang kana mangsana,” saur Laksmana, masang jamparing Endrasara kana gondewa.
Panah melesat luhureun jagat. Indrajit luncat tina luhur kareta. Angkeuhanana deuk neangan panyumputan. Orokaya Endrasara lain pakarang samanea. Ngarti, iceus, sarta lir ngabogaan mata. Indrajit terus diudag-udag. Dihin pinasti kersa Hyang Widi, gurat kodrat seseratan Hyang Mahakawasa.
Megananda, anak kadeudeuh Raja Alengka, ahirna palastra katibanan panah Endrasara. Sirahna ngagulitik misah tina raga. Sesa senapatina niat bebela. Tapi, naon hartina. Pon kitu deui kulawargana. Anak-pamajikanana. Karo-karo sosoroh kojor.
Guyur-ibur beja Indrajit perlaya, gancang pisan nyebarna. Sakeudeung geus nepi ka puseur nagara. Ti dinya nyebar deui ka mana-mendi. Rerencepan loba rayat Alengka hajat dadak-dadakan. Ayeuna anakna, isuk-pageto giliran bapana. Muga-muga. Urang sarerea beuki yakin, musuh nu ngajorag nagarana, bakal jadi pamuka lawang katentreman nagri Alengka.
Warta Megananda perlaya dugi ka lebet kaputren Argasoka. Mimitina tingkecewis, inggis kabitur usung-esang Dasamuka. Lila-lila teu burung hung-heng. Utamana sabada yakin kasatiaan para ponggawa rajana mimiti luntur. Teu saeutik prajurit Alengka kabur ninggalkeun karaton. Lantaran ngarasa tambuh perang ngalawanan wadyabalad Sri Rama.
“Naha Babu Sinta henteu katingal gumbira?” ceuk Trijata kaget.
“Apan nu maotna nembe tuang raka, Raden Megananda. Sedengkeun uwa hidep, Prabu Rahwana, masih keneh jagjag-belejag,” walerna.
Trijata ngahuleng. Kasauran Dewi Sinta henteu lepat. Taya hartina prasatria Alengka eleh perang, salila uwana masih keneh aya dikieuna. Mangkaning kasaktenna lain bantrak-bantrakkeun. Tacan karuhan wadyabalad Sri Rama mampuh ngungkulan kagagahanana. Sabab sajaba ti ngagem Aji Pancasocana, boga pakarang pamunah; Kunta.
Jurig sakti, setan digjaya, dalah dewa kantos serah bongkokan. Ramana Wibisana, sering dodongeng matih-saktina panah Kunta. Sakalina dipentangkeun, tara mulang tanpa korban. Lantaran boga rasa aing taya nu ngungkulan, hirupna mangprung sakarep insun.
Saperti biasa duanana lajeng ngadu’a, sangkan Sri Rama sabalad-balad tansah aya dina kaunggulan.
***


text:
Lembur kuring geningan da lembur kuring. Perenahna di sisi lamping pagunungan. Teu anéh lamun taneuh lemburna henteu rata, monténg ka béh kidul. Lampingna dipungkas ku walungan gedé jeung pileuweungan.
Ari lembur manéhna aya di béh kiduleun lembur kuring. Sarwa waé perenahna di lamping pagunungan. Ngan aya di lamping anu monténg ka béh kalér. Atuh lampingna téh dipungkas ku walungan anu sarua.
Lamun disawang ti lembur kuring mah lembur manéhna téh kacida deukeutna. Ngan ukur kahalangan ku walungan reujeung leuweung. Hanjakal waé jalan anu nepungkeun lembur kuring jeung lembur manéhna téh ngan ukur jalan satapak. Jalan anu ngan ukur bisa diliwatan ku jalan leumpang. Ditambah deui kudu meuntas walungan gedé anu euweuh sasakan.
Nyawang lembur manéhna ti handapeun tangkal camara mah siga anu nampeu. Pilemburanana, imah-imahna, buruanana, katempo henteu kasamaran tingal. Hanjakal éta ngan ukur dina sawangan. Nyatana mah jauh kusabab jalan anu kudu disorang pikeun nganjugjug ka lembur manéhna téh kudu nguriling ka girang walungan gedé.


text:
na post simkuring ngabantun judul Kumpulan kata kata indah sedih bahasa sunda
anu kersa manga lenyepan
Aya kalana hiji waktu dina hirup
nalika sedih bahkan paling sedih anu gagal di tenangkeun manusa
lain nu paling endah nu ku kuring di impikeun
tapi hiji insan nu daek satia eta nu di pikahayang
nu bakal marengan dina susah atawa senang saumur hirup
saenyana dina satiap kasusahan
pasti aya kasenangan saenggeusna
Wani hirup kudu wani nyanghreupan masalah
tong sieun tong hariwang
sanghareupan ku kaikhlasan kalayan tawakkal
sabab satiap masalah tos aya dina pangukur allah saluyu jeng kamampuan urang
Nalika hiji kaayaan nu ngudukeun urang ngaluarkeun cai panon
maka teu perlu di bendung-bendung mungkin ceurik nu tepat na eta kaayaan,
sabab kaluarna cai panon lain tandana lemah